Cara Betul Tukar Transmisi Auto Agar Gearbox Kereta Anda Tak Mudah Rosak

Tukar gear auto dengan cara salah boleh menyebabkan gearbox anda rosak dan kos gearbox kereta sangat mahal.

Harap selepas baca, dapat kongsikan kepada rakan-rakan anda.

Kekadang pernah perasan kereta depan masuk gear P bila berhenti kat trafic light. Senang untuk teka, sebab lampu reverse akan nyala sekejap.

Bayangkan kalau pemandu terkejut sebab lampu trafic light dah hijau lama & kereta belakang dah hon-hon je. Tertekan pedal minyak dulu baru masuk gear. Jawabnya, gear anda boleh rosak atau cepat rosak.

Kaedah yang betul semasa berhenti di traffic light:
1. Tekan brek kaki
2. Masuk gear N (tanpa tekan tombol pada gear. tolak ajer)
3. Tarik hand brek
4. Lepas brek kaki

Bila nak jalan balik:
1. Tekan brek
2. Masuk gear D (tanpa tekan tombol pada gear. tarik ajer)
3. Lepas hand brek.
4. Lepas brek kaki
5. Tekan minyak

1. Tekan tombol semasa menukar
P > R
R > P
R > N
N > R
D > L/D2
L/D2 > D

2. Jangan sesekali tekan antara
N > D
D > N
D > D3
D3 > D

KENAPA?
Ini adalah untuk mengelakkan daripada anda terlajak tolak gear. Jika terlajak, gearbox anda boleh rosak.

Contohnya dari gear D, anda ingin tolak ke N. Sekiranya tak tekan tombol gear, anda tak dapat tolak lebih kerana ia tersekat di N. Tetapi jika anda tekan tombol, anda boleh menolak gear terus ke R.

Contohnya, semasa ingin berhenti kereta, anda ingin menolak ke gear N dari gear D. Oleh kerana anda menekan tombol gear, kemungkinan tertolak ke gear R adalah tinggi.

Jika kereta belum berhenti sepenuhnya, gearbox boleh rosak. Akibat pertukaran mengejut dari D terus ke R secara tidak sengaja akibat tertekan
tombol gear.

Tombol gear ini hanya terdapat pada kereta auto yang kekotak gearnya lurus (seperti dalam gambar). Kalau yang lekok-lekok tu, takde tombol. Selamat.

Berikut adalah susunan gear untuk gearbox auto:

P : Parking, digunakan untuk anda memberhentikan kereta anda. gear akan disekat.jadi kereta anda takkan bergerak walaupun handbrake tak ditarik.

R : reverse, untuk mengundur kereta anda

N : neutral, jika dalam posisi menunggu traffic light atau traffic jem, alihkan ke gear neutral. bukan parking! jika anda perasan, gear D ke N tidak perlu menekan kekunci pada tombol gear.

D : Drive, penukaran secara auto gear 1,2,3,4 dan seterusnya butang overdrive – gear akan menyekat untuk masuk ke gear 4. Gear yang akan digunakan cuma 1,2 dan 3 sahaja.

3 : Setengah kenderaan tidak mempunyai overdrive tetapi mempunyai susunan gear 3 untuk menurunkan gear dari 4 ke 3.

2 : Ini akan menyekat sistem gearbox anda ke gear 2 dan tidak akan masuk ke gear seterusnya. tetapi akan jatuh ke gear 1 jika perlu.


Cara Mudah Tukar IC Rosak Menerusi Panggilan Telefon Sahaja

Dengan kecanggihan teknologi hari ini, sudah semakin banyak urusan rasmi yang boleh dibuat secara dalam talian sahaja. Salah satu daripadanya adalah boleh menukar  kad pengenalan yang rosak menerusi panggilan sahaja.

Menerusi akaun Twitter @fariadaffy, beliau berkongsi tentang cara tukar IC atau penukaran kad pengenalan yang rosak menerusi perkhidmatan talian telefon UTC Jabatan Pendaftaran Negara.

Anda hanya perlu membuat panggilan menerusi talian 03-88808066 untuk mendapatkan gantian kad baharu. Menariknya, anda boleh mengambil kad pengenalan yang sudah siap di Pusat Cetakan Teragih selepas 30 minit permohonan.

Anda boleh lihat gambar rajah senarai pejabat JPN Pusat Cetakan Teragih yang beroperasi bagi setiap negeri bagi memudahkan urusan pengambilan kad di kaunter kelak. Perlu diketahui, anda tidak dibenarkan mengubah info di dalam IC seperti nama dan alamat.

Masa beroperasi pula bermula 8 pagi sehingga 5 petang sahaja dan anda perlu membawa IC lama berserta wang berjumlah RM10 sewaktu ingin mengambilnya.

Kini anda boleh menggantikan kad pengenalan menerusi panggilan yang lebih mudah dan pantas. Kongsikan artikel ini agar lebih ramai orang boleh mengetahui cara tukar IC dalam mendapatkan kad pengenalan baharu tanpa perlu beratur lagi.


‘2 Jam Pakai Sudah Rosak’ – Luahan Kecewa Pembeli Telefon Di TikTok Ini Raih Perhatian Netizen

Selain menonton konten menarik di TikTok, kini ramai individu yang menjual barangan untuk menjana pendapatan. Namun, tidak semua barangan yang ditawarkan dijamin keasliannya.

Menerusi akaun TikTok @azlansutera, beliau telah berkongsi pengalaman membeli telefon pintar baharu di TikTok namun gagal berfungsi selepas dihidupkan dua jam kemudian. Beliau lalu membuang telefon tersebut ke sungai kerana merasa geram dan tertipu dengan produk yang diterima daripada penjual itu.

Berdasarkan video tersebut, kita dapat melihat kotak telefon pintar ini tampil tanpa sebarang logo jenama pengeluar peranti. Telefon pintar itu disyaki hanyalah telefon klon yang sedia ditawarkan secara meluas di dalam pasaran dengan harga yang murah.

Terdapat kemungkinan mangsa telah memberi daripada salah satu live jualan yang biasa menawarkan telefon pintar pada harga yang terlalu murah. Telefon pintar klon ini menyerupai telefon pintar serta nama model yang ditawarkan oleh pengeluar terkemuka seperti Xiaomi, realme, vivo atau Huawei.

Jadi, ramai yang terperangkap kerana menyangka dapat membeli telefon pintar baharu dengan harga ‘jackpot’. Realitinya, ia hanyalah telefon pintar klon yang tidak boleh berfungsi dengan baik kerana mempunyai spesifikasi yang rendah.

♬ bunyi asal – lan cangkul – lan cangkul

Ekoran insiden itu, beliau mengingatkan orang ramai untuk tidak membeli telefon pintar menerusi TikTok. Luahan kecewa yang dibuat turut mendapat pelbagai respon di kalangan netizen yang mana terdapat netizen memaklumkan turut pernah terkena dengan pembelian telefon pintar ini.

Anda sebaiknya mendapatkan telefon pintar di kedai rasmi atau pun kedai yang dipercayai. Jangan hanya kerana tawaran harga yang murah, anda menjadi rambang mata lalu ditipu dengan sewenang-wenangnya.


Ini Cara Untuk Tukar Alamat Tempat Mengundi Dengan Mudah Secara ‘Online’

Baru-baru ini Perdana Menteri Malaysia, Datuk Seri Ismail Sabri Yaakob telah mengumumkan pembubaran Parlimen secara tidak langsung menimbulkan pelbagai respon di kalangan orang ramai. Pembubaran yang dilakukan sekaligus bakal memberi laluan kepada Pilihan Raya Umum ke-15 yang bakal berlangsung tidak lama lagi.

Dalam pada itu, khusus buat mereka yang sudah bermastautin di sebuah tempat yang baharu, anda berpeluang mengubah tempat mengundi mengikut alamat terkini dalam kad pengenalan menurut laman web Suruhanjaya Pilihan Raya.

Lebih memudahkan bakal pengundi, anda tidak perlu lagi beratur panjang atau berurusan di pejabat semata-mata untuk mengubah alamat mengundi, sebaliknya boleh melakukannya semudah dalam talian sahaja.

Berikut dikongsikan cara tukar tempat mengundi secara dalam talian menerusi laman MySPR dalam memudahkan pengundi membuang undi kepada calon pilihan.

2. Log masuk ke akaun MySPR dengan memasukkan nombor kad pengenalan, kata laluan dan jugua CAPTCHA.

3. Klik Borang A (Pertukaran Bahagian Pilihan Raya / Pertukaran Status) dan isi borang yang disertakan.

4. Pilih Kategori Pemilih pada Bahagian 1.

5. Lengkapkan alamat seperti yang tertera dalam IC.

6. Muat naik gambar depan MyKad beserta swafoto dengan IC.

7. Semak semua maklumat dan klik Hantar. Notifikasi permohonan TAC akan dipaparkan selepas anda klik untuk permohonan.

8. Anda akan dapat nombor TAC melalui e-mail dan SMS. Masukkan nombor TAC dan klik Hantar.

9. Anda akan menerima notifikasi yang memaklumkan Borang A telah diterima dan sedang disemak untuk kelulusan oleh SPR Malaysia menerusi e-mel.

Untuk pengetahuan terdapat 3 cara untuk mengubah tempat mengundi iaitu secara dalam talian, permohonanan di cawangan SPR berdekatan dan juga permohonan menerusi pejabat pos.

Diharap perkongsian cara tukar tempat mengundi ini sedikit sebanyak bakal membantu pengundi untuk mengundi di tempat mereka bermastautin dalam memudahkan urusan.

Saya baru je call SPR tadi. Akak tu cakap yg baru nak tukar alamat mengundi memang TAK SEMPAT DAH. Dia akan proses setakat OGOS 2022 je. SEPTEMBER 2022 ke atas mmg takkan sempat. So korang ngundi jela ikut alamat lama tu ye 😭

Dalam pada itu, berdasarkan respon netizen, difahamkan proses permohonan tukar tempat mengundi ini dijangka bakal mengambil masa sehingga 3 bulan bekerja sebelum seseorang pengundi disahkan tempat mengundi seperti yang dimohon.

Sekiranya PRU-15 berlangsung dalam masa terdekat, hanya data diproses setakat Ogos 2022 yang bakal digunakan. Dalam erti kata lain, para pengundi perlu mengikut alamat mengundi yang boleh di semak dengan klik di sini.


Cara Unik Google Sambut Ulang Tahun Ke-10 ‘No Internet Dinosaur’

Pastinya setiap pengguna Google Chrome mengenali seekor ‘dinosaur lompat’ yang akan muncul ketika berlakunya gangguan sambungan internet. Pengenalan dinosaur T-Rex tersebut semenjak 10 tahun yang lalu sememangnya berjaya menghiburkan pengguna.

Bersempena dengan ulang tahun yang ke-10, Google Chrome telah memberikan permainan berkenaan kemaskini yang agak comel berupa kek hari jadi dan topi pesta untuk T-Rex.

Kemaskini ini telah menarik ramai pengguna untuk mencuba kemaskini tersebut dan khabar ini telah tular di media sosial terutamanya di Twitter.

Nothing says “Happy 10th birthday @GoogleChrome!” like a little friendly competition…

Hey @rahulrc, @lockheimer, @darinwf, can you beat my score in 10 tries or less? No cheating! 🦖🎂🏆 #GoogleChrome pic.twitter.com/bniikLzznV

— Parisa Tabriz (@laparisa) September 4, 2018

Oh my god you know the no internet chrome dinosaur game????? I guess for Google's 10 year anniversary you can pick up a birthday cake in game and then the dino runs with a little party hat on its head….. It's so cute….

— Kata @ loving myself (@Katamism) September 4, 2018

Here comes a new Easter egg in @googlechrome for 10th birthday of Google's browser: a birthday cake & party hat in 404 page-not-found error message dinosaur game. On display in Chrome in September. Try it out by switching off your network and trying to load a site. pic.twitter.com/fgTgshVspd

— Stephen Shankland (@stshank) September 4, 2018

Adakah anda sudah mencuba? Selamat Hari Jadi T-Rex.


Cara Unik Lacoste Sebar Kesedaran Spesis Haiwan Yang Hampir Pupus

Ianya satu gesture yang hebat daripada Lacoste. Dalam satu kempen kesedaran tentang spesis haiwan yang terancam di dunia ini, jenama terkenal Lacoste menggantikan logo buaya ikonik mereka kepada spesis haiwan yang terancam di seluruh dunia.

Antara haiwan yang terdapat dalam siri ini termasuklah monyet, burung badak dan beberapa haiwan lagi yang dikategorikan dalam spesis terancam. Iguana Anegada adalah spesis yang paling terancam dalam koleksi ini dengan hanya 450 ekor sahaja yang masih hidup.

Unik tentang koleksi ini jumlah pakaian yang akan dihasilkan mewakili jumlah setiap haiwan yang masih ada. Jadi untuk Iguana Anefada, sebanyak 450 helai dihasilkan. Keuntungan dari koleksi ini akan disumbangkan terus ke International Union for Conservation (IUCN) bagi memelihara spesis haiwan terancam ini.

Ianya akan dijual pada harga USD185 (RM722+-) sepasang di laman rasmi Lacoste. Anda boleh baca lebih lanjut berkenaan koleksi ini di sini.


Cara Unik Ryan Reynolds Promosikan ‘Deadpool 2’ Di Korea Selatan

Bersempena filem Deadpool 2 yang bakal ditayangkan minggu ini, Ryan Reynolds membuat kejutan istimewa di sebuah rancangan realiti di Korea Selatan iaitu ‘King of Masked Singer’.

Di dalam rancangan itu beliau telah menyanyikan sebuah lagu klasik bertajuk ‘Tomorrow’ dan menyamar sebagai rainbow unicorn. Anda boleh menonton video ini disini. Lihatlah betapa gembiranya mereka apabila mengetahui penyanyi sebenar di sebalik unicorn ini adalah Ryan Reynolds.

Anda perlu tonton kedua-dua video ini. Sekali lagi, bahagian marketing filem Deadpool 2 menang.


Cara Unik Seorang Stuntman Menikmati Panorama Bandar Panama

Satu syarikat deodorant yang terkenal iaitu Speed Stick telah berjaya menaja Devan Graham (seorang atlet sukan ekstrim dan juga stuntman) untuk lompat dari kabel zipline setinggi 10 000 kaki di bandar Panama.

Video yang bakal anda saksikan mempamerkan panorama cantik bandar Panama dan aksi merbahaya serta sangat extreme.

Jom saksikan aksi Devan Graham dan krunya yang berjaya mengharungi World’s Largest Urban Zipline.

P/s: Amaran! Video ini tidak sesuai untuk mereka yang takut akan ketinggian.


Cara Untuk Tonton Saluran TV Percuma Pada Kualiti HD Penuh

Awas! Ini adalah artikel panjang dan penuh info teknikal. Dimulakan cerita, TV CRT zaman tok kaduk di rumah sudah rosak. TV 17-inci jenama Panasonic, entah barapa puluh tahun sudah. Rosak sebab warna dia berkecamuk kena kilat kuat. Jadinya aku fikir-fikir hendak beli TV lain dan pasangkan DTTV.

DTTV – sistem TV yang bolehkan TV terima isyarat digital. Maka gambar lagi cantik. TV3 and TV1 aku tengok guna HD. Nampak la kemulusan pelakon. Haha.

Disebabkan TV CRT aku sudah rosak, maka aku kena cari TV lain. Tengok dekat online yang harga 32 inci, lebih kurang RM500 ke atas, maka aku cari yang built in DTTV. Dapat lah jenama Skyworth. LED tv . Beli kat Shopee ini linknya.

DTTV guna antenna jenis digital. Ada beberapa jenis, bergantung pada jarak rumah dengan pemancar DTTV terdekat. 5e – 80km , 14e – 100km, 27e- 150km. Aku beli yang jenis 14e walaupon jarak rumah dengan pemancar terdekat kurang 30km. beli kat sini. Combo sekali dengan cable RJ6 20 meter dan 2 biji connector. Beli di sini.

3. DBY 20dB Digital Amplifier / Booster for mytv T2 signal

Ini adalah booster untuk kuatkan signal. Pasang antara TV DTTV dengan antenna, lagi cantik pasang dekat dengan TV. Awas, ada jenis-jenisnya, beli yang gun frekuensi 470 – 860 Mhz. sebab frekuensi ini adalah untuk DTTV. Cubalah cari di Lazada atau Shopee. Sebab masa aku periksa waktu ini, alat ni sold out.

Ini juga kena beli. Bagi senang pasang TV pada dinding rumah. L-shape ni agak susah hendak cari di kedai biasa. Jadinya aku beli di sini.

Jika guna TV yang tiada fungsi DTTV, boleh beli set top box ni. Sekarang banyak jual secara atas talian dan harganya memang munasabah.

Okay, cukup dah bahan-bahan equipment untuk setup digital TV. Sekarang perlukan ilmu sikit untuk cari signal digital daripada pencawang yang terdekat. Ada 2 cara;

Lebih mudah guna PC kalu nak guna pin point kedudukan rumah dengan pemancar digital. Cara ini kena tahu kat mana pencawang terdekat. Aku study dekat blog ni.

Ini cara kedua. Cara ini agak pening sikit, tapi lebih berguna kalau nak buat kat rumah di kampung atau rumah orang lain. Sebab tak guna PC. Jadi agak mobility juga. Study blog ini.

Maka dah siap bahan dan study arah pemancar, boleh mulakan pemasangan. Jangan drill dahulu L-shape kat dinding. Pasang semua dulu dah pegang antenna tu, sambil cari signal kat TV. Bila dah dapat siaran, dekat situlah boleh install/drill L-shape . Lihat gambar antenna tu, walaupon ia hadap dinding rumah orang, tapi signal masih dapat.

Hasilnya? Bolehlah tonton 12 channel TV dan dengar beberapa stesen radio dengan kualiti yang terbaik. Sekurang-kurangnya tiada sudah komitmen untuk bayar bulanan ke stesen TV berbayar. Save duit sikit. Yang pasti gambar cantik, tiada sudah bintik-bintik dekat TV.


3 Cara Saya Untung Dari Bisnes Kecil Tanpa Jadi Pengecut Dan Tamak

Saya ini berbisnes kecil sahaja. Bagaimana saya nak untung? Baca sini dan fahamkan.

1. Jangan main harga, lawan harga dengan yang lain

Perkara paling asas yang orang akan tengok apabila membeli adalah harga, samaada harga itu murah atau mahal. Tapi kita sebagai penjual, jangan cepat dan gugup apabila customer minta kurangkan harga.

Kalau kita dah taraf Tesco, Giant itu lain kira. Orang berniaga yang suka main harga ini adalah orang yang pengecut.

Tapi kita baru sahaja buka bisnes, kecil-kecilan, dapat harga pun dah tinggi, takkan nak untung RM1 sahaja? Kos lain kita kena ambil kira, jadi bagaimana nak buat?

Berikan nilai yang berbeza kepada customer kita, samaada dari segi layanan, dari segi perkhidmatan. Berikan diskaun untuk pembelian kedua atau ketiga.

Berikan hadiah percuma, tengok stok-stok lama yang kita rasa tak boleh dijual dah, sedekah sahaja. InsyaAllah ada rezeki lebih nanti.

Ini perkara paling kritikal tapi biasanya ramai peniaga kita ambil mudah, SOP untuk melayan pun tiada, bayangkan orang datang nak makan, kita biarkan mereka terpinga-pinga tunggu. Bagi menu pun tak nak senyum, nak sebut selamat datang pun susah, harga makanan bukan main mahal, tapi perkhidmatan hampeh.

Apa salahnya customer datang, kita ucapkan selamat datang, tanya berapa orang, tunjukkan tempat yang mana sesuai, berikan menu dan tunjukkan menu istimewa yang boleh di order.

Kita nak income kita seperti KFC, MCDONALDS, tapi kita tak buat pun SOP seperti mereka buat.

Bayangkan produk dah sedap, berkesan memang jadi pujaan, customer tetap akan datang. Tapi apabila sampai satu masa, mereka akan rasa tak dihargai. Seolah-olah kita memang nak ambil untung dari mereka tanpa fikirkan mereka.

Apa salahnya apabila mereka dah buat pembelian, kita boleh berikan kupon diskaun untuk pembelian seterusnya, kupon beli 10 dapat percuma satu, ambil testimoni, gambar dengan customer, owner sendiri patut turun padang bersama dengan customer, fahami apa masalah yang dihadapi mereka apabila berada di kedai, premis kita.

Secara tak langsung kredibiliti kita meningkat, customer akan rasa dihargai dan akan sentiasa menyokong kita nanti.

Orang ni kadang-kadang tak kisah pun harga mahal, yang mereka kisah adalah servis yang kita berikan berpatutan dengan harga yang kita letakkan.

Dah baca jangan lupa komen dan share!
Selamat mencuba.


‘Cardigan’ Ikonik Milik Kurt Cobain Terjual Pada Harga RM1.4 Juta

Persembahan kumpulan legenda grunge, Nirvana untuk MTV Unplugged pada tahun 1993 merupakan salah satu konsert mereka yang paling diingati oleh peminat setia kumpulan tersebut.

Baru-baru ini, baju cardigan ikonik yang dipakai oleh Kurt Cobain ketika konsert ini telah terjual pada harga USD334,000 (~RM1.4 juta) dalam satu acara lelongan yang dikendalikan oleh Julien’s Auction Sabtu lalu.

Menurut presiden Julien’s Auction, Darren Julien berkata cardigan ini merupakan pakai paling mahal yang terjual pada acara lelongan tersebut. Banyak faktor mengapa cardigan ini boleh terjual pada harga yang tinggi dalam acara lelongan tersebut.

Pertama semestinya kerana cardigan ini dipakai sendiri oleh tuan punya badan, Kurt Cobain. Cardigan ini lengkap dengan kesan terbakar rokok yang dihisap oleh Kurt dan tidak pernah dibasuh selama lebih 3 dekad.

Keduanya, cardigan ini dipakai ketika MTV Unplugged, salah satu konsert yang rare  dan santai pernah dipersembahkan oleh Nirvana. Bagi collector, perkara-perkara inilah yang akan menambahkan lagi nilai sesuatu barangan.

Sebuah lagi barangan milik Kurt Cobain, gitar khas Fender Mustang yang digunakan oleh Kurt ketika tour concert album In Utero turut terjual pada harga USD340,000 (~RM1.42 juta).

Gitar berkenaan adalah antara gitar yang masih ‘terselamat’ daripada dimusnahkan oleh Kurt. Kurt sangat dikenali sebagai salah seorang artis yang akan merosakkan gitarnya selepas tamat membuat persembahan.

Kurt Cobain membunuh diri pada April 1994 ketika berusia 27 tahun. “Memorabilia rock & roll kini dilihat sebagai satu pelaburan. Pemilik baju cardigan ini membelinya pada tahun 2015. Hari ini, ianya dijual lebih dua kali ganda berbanding harga yang dibayar sebelum ini,” terang Julien.

“Bagi saya, ini adalah market baharu untuk fine art. Lebih ramai yang berminat untuk membuat pelaburan dalam pop culture dan tidak lama lagi, lebih banyak Memorabilia rock & roll akan mempunyai harga seperti barangan milik Kurt,” tambah Julien.

Sebelum ini, Bata menghasilkan kembali model Hotshot yang pernah dipakai oleh Kurt Cobain satu ketika dahulu dan membuatkan model berkenaan sold out di seluruh dunia.

Bata Hasilkan Kembali Model Kasut Yang Pernah Dipakai Kurt Cobain

Pengalaman Menarik Saya Berkunjung Ke Aberdeen Bandar Kelahiran Kurt Cobain Di USA


‘Care By Volvo’ Sedia Menawarkan Peluang Langganan Kereta Seakan Pelan Telco

Membeli kereta serta menjaganya disertai dengan kos insuran dan cukai mungkin agak meletihkan bagi beberapa pihak. Melalui pelan inovatif terbaru daripada Volvo, syarikat ini komited untuk menawarkan pelan langganan dimana pengguna berpeluang memandu model terbaru Volvo XC40 dengan kontrak 2 tahun. Lebih menarik, pengguna berpeluang untuk upgrade pelan langganan sedia ada untuk menukar kepada kereta Volvo yang lain.

Tonton video ini untuk melihat bagaimana servis langganan ‘Care by Volvo’ bakal memberi peluang langganan kereta seperti yang belum pernah dibuat pengeluar kereta lain sebelum ini.


Cari Duit Lebih Untuk Hari Raya, Dua Lelaki Ditahan Ketika Mahu Beli Nombor Ekor

Jabatan Agama Islam Melaka (JAIM) telah menahan dua lelaki termasuk warga emas ketika mahu membeli nombor ekor, di Masjid Tanah, semalam. Menurut kedua-dua lelaki itu, mereka mencuba nasib bagi mendapatkan duit lebih bagi perbelanjaan sambutan hari raya.

Kedua-duanya ditahan dalam operasi Perangi Jenayah Syariah (Perjasa) yang dijalankan di beberapa lokasi di negeri ini bermula 10 pagi hingga 2 petang, lapor Harian Metro.

Pengarah JAIM, Datuk Che Sukri Che Mat berkata, kedua-dua lelaki terbabit masing-masing berusia 52 dan 63 tahun berada di dalam premis menjual nombor ekor ketika pasukan penguatkuasa melakukan pemeriksaan.

“Ketika ditanya sama ada berpuasa atau tidak, mereka mengaku berpuasa dan kemudiannya kedua-dua lelaki itu diberikan surat perintah hadir ke pejabat JAIM.

“Tiada sebarang rampasan dibuat selain mereka ini nanti akan diambil dan dirakam keterangan bagi membolehkan siasatan dijalankan mengikut Seksyen 81 Enakmen Kesalahan Syariah Negeri Melaka 1991 (berjudi),” katanya.

Menurut beliau, kedua-dua lelaki ini berdepan hukuman denda sehingga RM1,000 atau dipenjara sehingga enam bulan atau kedua-duanya jika disabitkan kesalahan.


2 Jenis Pemanggang BBQ Mudah Alih Yang Sesuai Dibawa Berkelah

Hai, biasanya hujung minggu buat aktiviti apa? Sekali-sekala ajak kawan-kawan lepak mandi sungai pun best juga. Tapi kalau mandi sungai saja tak cukup, makan-makan mesti kena ada baru ramai yang nak join nanti.

Bila berkelah, tak lengkap rasanya kalau tak barbeku ‘BBQ’. Sebab aktiviti panggang memanggang inilah yang sebenarnya faktor perkelahan anda jadi seronok, serius. Yang menjadi masalahnya, nak bawa alat pemanggang ni pun satu hal juga. Ada yang besar nak bawa masuk kereta pun susah, ada yang jenis klasik bentuk macam pasu bunga tu berat pula.

Oleh itu saya syorkan 2 jenis pemangang mini mudah alih ini. Senang dibawa ke mana-mana. Ke dua-dua jenis ini saya suka sebab bentuknya yang compact, mudah nak bawa dan paling penting senang nak guna. Kalau setakat nak berkelah dalam 4 hingga 5 orang dah memadai sangat rasanya.

Jenis ini diperbuat daripada keluli tahan karat. Tersedia dengan tempat letak arang supaya mudah nak setting api. Baru ayam masak elok, tak adalah luar hangit dalam tak masak. Jika berminat, anda boleh dapatkan pemanggang ini pada harga hanya RM99.00 di sini.

Kalau yang ini pun ok. Fungsi sama tersedia dengan tempat letak arang, cuma ia diperbuat daripada besi. Tapi jangan risau, yang penting tahan panas, non-toxic dan selamat digunakan. Untuk pemanggang ini, ia boleh dimiliki pada harga RM68.90. Dapatkan di sini.

Nak buat bakar sate pun boleh, elok kena ada 1 dekat rumah.


Cari ‘Waldo’ Di Google Maps Anda

Bulan ini Google Maps membawakan sesuatu yang baru kepada anda iaitu permainan ‘Where’s Waldo’. Permainan ini boleh dimain melalui laman web Google Maps atau melalui aplikasi yang ada dalam telefon bimbit anda.

Permainan ini bukan sahaja membenarkan anda mencari Waldo dan rakan-rakan iaitu Wenda, Woof, Wizard, Whitebeard dan Odlaw tetapi juga membawa anda untuk ‘melawat’ ke lokasi-lokasi terpilih seperti Surfers Paradise Beach, Australia.

Permainan ini membawa anda ke beberapa lokasi mengikut peringkat. Setiap peringkat akan menjadi lebih sukar dan menguji mata seperti di Bunol, Sepanyol.

Buka aplikasi Google Maps, tekan pada ikon Waldo dan ikut arahan seterusnya. Jom cari Waldo dan rakan-rakan.


‘Antara Warga Asing Dan Harta Beku’ – Jawapan Kenapa Anak Muda Kena Beli Hartanah

Perdebatan hangat yang telah berlaku di dunia internet Malaysia semalam.

Ini ada persoalan yang amat menarik untuk dibincangkan. Permulaan perbincangan ini bermula apabila seorang ikon fesyen yang saya hormati, Khalif Samsudin dari Bella Ammara bertanya soalan di atas. Saya namakan perbincangan ini 'ikon vs ikon'.

Secara peribadi, saya merasakan tiada satu jalan mencapai kejayaan. Terdapat 1001 peluang yang menunggu untuk direbut. Makanan, hartanah, fesyen – betapa terkebelakangnya bangsa kita menguasai ekonomi dalam negara sendiri, dan di sinilah peluang-peluang kita.

Banyak usaha-usaha dijalankan oleh kerajaan untuk menolak warga Malaysia (ke hadapan untuk) menguasai ekonomi. Tetapi akhirnya, mereka yang menang adalah mereka yang pandai mencari jalan sendiri, walaupun tanpa dana dan sokongan kerajaan. Mereka yang berusaha bersungguh-sungguh menguasai bidang ilmu yang mereka ceburi. Makanan, hartanah, fesyen – terpulang apa sahaja bidangnya.

Kenapa orang muda kena beli hartanah? Dan ini jawapan saya.

Ketika ini, warga asing hanya dibenarkan membeli hartanah bernilai RM1 juta ke atas, mengikut negeri.

Saya sudah memulakan pelaburan hartanah sejak tahun 2008, dan saya menyaksikan peningkatan had minima harga penjualan rumah kepada warga asing, daripada RM250 ribu kepada RM500 ribu kepada RM1 juta, melalui skim Malaysia My Second Home (MM2H).

Saya tidak mempunyai data mengenai berapa ramai warga asing telah merebut peluang ini, tetapi saya berpeluang mengenali seorang pemilik lot tanah di Pulau Meranti, Puchong. Beliau menyaksikan pembelian besar-besaran warga Singapura daripada pemilik-pemilik asal berbangsa Melayu untuk tanah-tanah berpegangan bebas yang bukan rizab Melayu. Akhirnya Sultan Selangor berpendirian tegas dan hanya membenarkan hartanah di Selangor yang berharga RM2 juta ke atas sahaja dijual kepada warga asing, berbanding negeri-negeri lain yang hanya pada harga RM1 juta.

Dengan penurunan nilai mata wang kita, semakin banyaklah diskaun yang diperolehi oleh warga-warga asing untuk memiliki hartanah di negara kita. Sedangkan orang luar pun nampak nilai hartanah kita, mengapa kita harus menutup mata di atas peluang yang terbuka?

Bukan Untuk Orang Kaya, Tetapi Jalan Keluar Untuk Menjadi Lebih Senang

Selalunya saya tidak melayan pendapat yang mengatakan hartanah adalah permainan orang kaya, kerana saya tahu itu bukan kes sebenar. Dan kerana ia adalah cliche yang membosankan.

Cliche ini juga menutup hakikat gelombang peningkatan harga hartanah bermula apabila pemaju perumahan mula melonjakkan harga rumah. Tetapi hanya pelabur-pelabur disalahkan di dada-dada akhbar. Scape goat yang mudah, bukan?

Saya berkata pelaburan hartanah bukanlah permainan orang kaya kerana kisah yang saya nampak dan lihat dari mata saya sendiri.

'Rakan pelaburan' atau JV partner saya yang saya gelarkan 'Abang P' untuk 1 projek yang sudah selesai dan 2 projek yang sedang berlangsung adalah manifestasi daripada kenyataan saya di atas. Beliau bermula sebagai seorang kerani, jual bermacam-macam barangan untuk berjaya. Allah telah melorongkannya jalan melalui hartanah untuk mendapat rezeki yang lebih, berhenti bekerja, membuka perniagaannya, menjual hartanah dan tahun lepas memborong berbelas buah rumah di kawasan untuk pasaran sewaan.

Man jadda wa jada, orang yang berusaha akan dapat. Dan kita nampak pepatah Arab itu berlaku kepadanya.

Rohaniah Noor, seorang rakan pelabur yang telah saya kenali buat beberapa tahun, juga seorang yang sangat berusaha memandaikan bangsa juga pernah sangat marah dengan orang yang mengatakan hartanah adalah untuk orang kaya. Beliau bermula sebagai seorang penjawat awam. Selalu diusik kerana tudungnya yang tidak segah rakan-rakan sejawatannya dahulu. Menggunakan kereta 'biasa-biasa'. Menggelarkan diri Alien Hartanah kerana selalu rasa berbeza. Tetapi kini beliau pun telah berhenti kerja dan memilih untuk menjadi REN (real estate negotiator) sepenuh masa. Baru beberapa minggu terlibat dalam kemalangan akibat motornya dilanggar dari belakang ketika dalam perjalanan untuk berjumpa bakal pembeli, dengan kecederaan parah. Masih dalam proses 'recovery', dari jauh saya sentiasa mendoakan beliau diberikan kesihatan segera. Amin-amin.

Mahu tidak mahu, kita harus menerima hakikat ada orang yang sangat sukakan kerjanya. Memang ada yang takut berhenti untuk berniaga, tetapi ada yang benar-benar suka bekerja, SUNGGUH! Orang-orang beginilah yang amat memberi manfaat apabila berkhidmat. Apabila orang-orang sebegini berkhidmat sebagai guru, polis dan doktor, kitalah yang menerima kebaikannya.

Akan tetapi, bekerja dengan kerajaan bermaksud berkorban, termasuklah berkorban wang gaji yang mungkin akan diterima lebih apabila bekerja di luar. Keluarga masih perlu makan, minum, tempat tinggal dan bersekolah. Jadi apakah jalan keluarnya?

Mudah sahaja kita menyuruh orang berbisnes, tetapi kadang kala kekangan masa itu benar-benar wujud. Jalan keluarnya, sama ada tidak berbuat apa-apa, berkorban lebih masa atau melabur di dalam hartanah yang tidak menuntut masa terlalu banyak. Leverage, leverage, leverage. Itu adalah salah satu kata kunci dalam bidang hartanah selain location, location, location.

Leverage masa peguam, leverage masa ejen, leverage masa banker.

Seperti point nombor 2, Abang P dan Rohaniah Noor telah memulakan langkah dengan hartanah ketika bekerja sebelum keluar meletakkan kedua-dua kaki ke dalam bidang bisnes. Saya pun begitu. Dan lagi seorang rakan saya, pengasas bersama syarikat kereta sewa ini pun begitu.

Bagi sesetengah orang, hartanah membuka minda menjadi lebih terbuka dan berani menceburi bidang bisnes.

Bidang bisnes menuntut masa, disiplin dan learning curve yang tinggi – ini adalah satu fakta, dan saya menghargainya. Tetapi ada yang mahu jalan lebih selamat dengan membina pendapatan pasif terlebih dahulu di belakang, sebelum terjun dengan penuh semangat ke dalam dunia bisnes.

Di Malaysia dianggarkan terdapat lebih 1 juta kes pusaka yang bernilai lebih RM52 bilion belum diselesaikan. 20 kali ganda daripada apa yang kita bisingkan terhadap Perdana Menteri negara kita.

Kita selalu suka marah orang lain, tetapi kenapa kita tidak marah diri sendiri. RM52 bilion adalah satu jumlah yang sangat besar. Terlalu banyak perubahan yang boleh dibuat dengan wang sebanyak itu.

Ini adalah satu MALANG yang besar, kerana nenek moyang kita kaya tetapi kita tidak pula mewarisinya. Nenek moyang kaya oleh kerana harta pusaka terutamanya tanah. Sudahlah kita tidak mewarisinya, mengapa pula harus berhenti memiliki hartanah baru.

Rumah, hartanah, tanah dan lain-lain akan selalu berharga kerana ia akan sentiasa memberi nilai kepada orang ramai. Ia adalah cara menyimpan duit atau harta yang kalis inflasi. Apabila kita memilikinya kelak, jangan lupa mewariskannya dengan betul kepada anak-anak kita kelak. Jangan mereka pun hanya mampu melihat harta beku kita tidak turun kepada mereka.

Seorang pelabur muda berusia 24 tahun bernama Harith Faisal, menulisnya dari sudut mikro.

Orang Bisnes Hebat Berbisnes, Orang Melabur Hebat Melabur

Hakikatnya, kita memerlukan lebih banyak orang kaya dalam negara kita.

Orang kaya yang mampu beli tanah berjuta-juta ringgit apabila ada makcik mahu balik kampung dan jual tanah seperti di Pulau Meranti.

Orang kaya yang mampu beli dan bayar pampasan kepada semua pewaris apabila ada hartanah beku. (Memang susah, pasal itulah hanya orang kaya sahaja boleh buat).

Orang kaya hartanah, orang kaya bisnes, orang kaya fesyen, orang kaya saham, orang kaya enterprise, orang kaya bersyarikat.

Tapi jangan pandang orang kaya sebagai orang lain. Pandang diri kita yang (boleh) menjadi orang kaya.

Berbisnes atau melabur, caranya pilih sendiri. Tiada satu cara sampai ke destinasi, tapi harus saling hormat-menghormati.

Ini jawapan yang saya tidak mahu bagi jawapan, anda (pembaca) jawab sendiri. Kerana duit, loan, masa itu anda punya sendiri. Bagaimana anda memandang rumah itu murah atau mahal pun, itu anda punya sendiri.

Ada sifu kata tunggu harga rumah jatuh hujung tahun 2016. Ada sifu kata beli sekarang kerana 2016 akan terlalu banyak player. Ada sifu kata jangan beli rumah semasa ekonomi sedang meleset. Ada sifu kata, masa ekonomi melesetlah harga rumah rumah. Dan ada sifu kata jangan beli rumah langsung.

5 orang sifu dengan 5 pendapat. Tetapi 'Abang P' beli rumah berbelas-belas, tanpa hirau kata sifu. Kenapa?

Kerana hanya dia sahaja yang faham 'game' dia sendiri. Dengan ilmu, off course.

Nurulwahida Othman bermula dengan bekerja dan melabur hartanah sebelum berhenti kerja dari sebuah syarikat 'Oil and Gas' antarabangsa pada tahun lepas. Sekarang beliau merupakan salah seorang editor dan co-founder The Vocket. Kini sudah kurang melabur, menumpukan lebih perhatian buat The Vocket. Peace.

Pelajari bagaimana Bella Ammara bermula dari 9 pasang telekung sehingga mencapai tahap sekarang melalui The Founder 2.0. Buat tempahan di sini.

BACA: Bagaimana Lelaki Ini Membina Perniagaan Daripada 9 Telekung Hingga Ke-5 Cawangan Butik

BACA: Bella Ammara Menembusi Pasaran Antarabangsa Dengan Haute Bella No. 1

LIKE dan FOLLOW Vocket di Facebook serta Instagram


Carlos Ghosn, Legenda Automotif Nissan Yang Menjadi ‘Penjenayah’ Dikhendaki Jepun

Sekiranya anda sering membaca mengenai dunia automotif, individu Carlos Ghosn mungkin tidak asing lagi bagi anda. Berjaya memegang jawatan CEO Renault, Nissan dan pengurus kepada Mitsubishi Motors membuktikan kreadibiliti beliau dalam dunia automotif.

Antara pencapaian terbaik beliau sudah pastinya menyelamatkan Nissan dan Mitsubishi daripada bankrap sejak beberapa tahun terakhir ini. Pencapaian beliau sebagai CEO telah berjaya mendapat pujian ramai sekaligus memperlihatkan keupayaannnya yang tidak mampu ditanding oleh individu korporat yang lain.

Walau bagaimanapun, CEO kepada beberapa syarikat automotif terkemuka dunia ini telah melakukan sesuatu yang tidak dijangka ramai dengan melarikan diri daripada syarikat yang dipegang.

Berdasarkan laporan, beliau dikatakan telah terbang Lubnan. Semuanya disebabkan mahu mengelakkan diri daripada didakwa di Jepun melibatkan salah laku wang syarikat bernilai $8.9 juta (~RM36.50 juta) April lalu yang membuatkan beliau tidak dibenarkan keluar dari negara tersebut.

Semuanya berjaya dilakukan beliau selepas laporan BBC mengesahkan Carlos Ghosn merupakan individu yang mempunyai lebih dari satu pasport mewakili negara Perancis, Brazil dan Lubnan.

Pemilihan beliau untuk melarikan diri telah membuatkan beliau yang digelar legenda dalam dunia automotif kepada penjenayah yang dikhendaki ramai. Lebih parah, tindakan beliau turut mengejutkan peguamnya yang dikatakan langsung tidak berhubung mengenai aktivitinya sekaligus melabelkan membuatkan peguam beliau melabelkan Carlos Ghosn sebagai seseorang yang tidak boleh dimaafkan.

Keadaan syarikat Nissan juga dikatakan semakin parah selepas posisi beliau yang bakal diganti oleh Jun Seki selaku naib operasi Nissan memilih untuk meninggalkan Nissan dan sertai Nidec Corp.

Melihatkan kepada perancangan 2020 Nissan yang membariskan sejumlah besar kereta terbaru keluaran mereka, mungkin ketiadaan Carlos Ghosn bakal memberi tamparan hebat kepada syarikat ini.

Untuk pengetahuan, Carlos Ghosn dengan jumlah kekayaan $120 juta (RM492.07 juta) mula bekerja bersama Nissan sehingga dilantik sebagai CEO syarikat automotif Jepun ini bermula daripada tahun 1999. Beliau juga sering dilabelkan kepada CEO yang sering bermewah meskipun sering mempraktikkan budaya pengurangan kos syarikat bagi meningkat keuntungan.

Nissan ternyata mempunyai banyak pelan sempena 2020 ini. Pengenalan Nissan Almera, Sylphy dan beberapa model elektrik antara yang menjadi perancangan syarikat dari Jepun ini.

Nissan Almera 2020 Dilancarkan Dengan Enjin 1.0 Liter Turbo

Nissan GT-R Versi Terbaru Mungkin Hadir Dengan Versi ‘Hybrid’ Atau Elektrik Sepenuhnya


Carl’s Jr. Malaysia Tawar Makan Burger Percuma Selama Setahun

Ini berita baik buat peminat burger Carl’s Jr. Mereka akan membuka cawangan baharu dan akan memberikan anda satu tawaran yang berbaloi buat anda. Tawaran ini pula bukan hanya sah untuk sehari dua tetapi setahun.

Anda boleh menerima tawaran makan burger Carl’s Jr. selama setahun bersempena dengan pembukaan cawangan baharu Carl’s Jr. di Subang Jaya pada 9 Mac 2019 ini secara percuma. Tawaran voucher burger setahun ini dapat dinikmati oleh 100 orang yang terawal datang ke pembukaan cawangan Carl’s Jr.

Malah, anda juga dapat menikmati promosi hebat daripada Carl’s Jr. iaitu anda boleh membeli Western Combo dengan harga RM10.80 sahaja dimana harga asal adalah RM23.70. Akan tetapi, adalah diingatkan promosi hebat ini hanya terhad pada 100 set pertama setiap hari selama 3 hari.

Pastinya anda yang gemar makanan segera yang cepat dan sedap, malah ingin berjimat pastinya akan merebut tawaran yang cukup istimewa ini. Apa tunggu lagi?


Carousell Terpaksa Kurangkan 10% Tenaga Kerja Kerana Mahu Jimat Kos

Sudah sejumlah syarikat e-dagang dan teknologi terkemuka membuang tenaga pekerja kerana mahu kurangkan kos operasi. Kini Carousell juga terpaksa berbuat sedemikian demi kelangsungan hayat syarikat.

Terbaharu, Carousell telah mengumumkan bahawa mereka akan mengurangkan hampir 10% tenaga kerja pada syarikat tersebut. Langkah ini perlu diambil dalam memastikan kos berkurangan dalam masa yang sama dapat memacu pertumbuhan syarikat.

Pengasas Carousell mengatakan selepas COVID-19, mereka optimistik terhadap peralihan dan permintaan tinggi untuk perniagaan iklaneka tetapi sebaliknya pula yang berlaku.

Ditambah pula dengan ketidak stabilan ekonomi pada tahun 2023 ini, syarikat Carousell kini mengambil langkah untuk mengurangkan angka tenaga kerja. Didapati sekitar 110 pekerjaan dijangka terjejas dengan langkah Carousell ini.


‘Carpooling’ Bukan Pilihan Rakyat Malaysia Untuk Ke Tempat Kerja

Malaysia merekodkan peratusan yang tinggi untuk pemanduan ke tempat kerja dengan lebih 87% rakyat Malaysia memandu sendirian.

Peratusan itu juga telah menjadikan Malaysia sebagai negara tertinggi dan terburuk menurut The Star.

Hasil daripada kaji selidik yang dikeluarkan oleh Pusat Pengajian Tadbir dan Pengajian Politik (Cent-GPS), setelah meninjau hampir 5,000 kenderaan, mereka mendapati rakyat Malaysia yang bekerja di tengah kota atau Central Business District (CBD) di Kuala Lumpur telah memandu sendirian ke tempat kerja.

Manakala baki sebanyak 11.6% direkodkan untuk rakyat Malaysia yang membawa penumpang untuk ke tempat kerja.

Cent-GPS telah melakukan tinjauan di beberapa tempat strategik antaranya adalah Ampang, Seri Kembangan, Sungai Buloh dan Petaling Jaya.

Kajian yang dijalankan dari 23 Oktober sehinggalah 25 Oktober telah dibuat daripada jam 8 pagi sehingga jam 9 pagi.

Cent-GPS turut menyatakan bahawa alasan yang membuatkan rakyat Malaysia memilih untuk memandu secara sendirian ke tempat kerja adalah disebabkan kos bahan api dan tol yang masih berpatutan.

Menurut mereka, kos bahan api dan tol yang rendah di Malaysia telah memberi kesan kepada rakyat Malaysia apabila sebahagian daripada mereka memilih untuk bergerak sendirian ke tempat kerja.

Tambah mereka, rakyat Malaysia selesa untuk menghabiskan waktu secara bersendirian atau mendengar muzik kegemaran mereka tanpa perlu melayan penumpang lain.

“Ada juga yang mengadu bahawa kos tempat letak kereta di stesen LRT atau MRT adalah sama seperti tempat letak kereta di tempat kerja. Beberapa orang lain mengadu bahawa apabila mereka membuat carpooling, rakan-rakan mereka sering bangun lewat dan memberi kesan kepada mereka sehingga lewat ke tempat kerja, “kata Cent-GPS.

Cent-GPS turut memberi peringatan kepada pemimpin negara agar tidak terlalu mengejar janji untuk menghapuskan tol atau memberi subsidi bahan bakar secara berterusan.

Bagi mereka, idea tersebut tidak akan membawa negara ke hadapan malah Malaysia akan terus tertinggal dengan beberapa negara maju yang lain.

Ini kerana tol perlu dilihat sebagai fungsi utama untuk membangunkan negara dan mengawal serta mengurangkan bilangan kereta di jalan raya.

Tambah mereka lagi, dengan penghapusan tol akan memberi kesan kepada perubahan iklim dunia yang semakin hari dilihat tidak menemui penghujungnya.

Walaupun ianya adalah langkah yang tidak popular serta menyakitkan buat golongan B40, tetapi tetap dilihat wajar untuk kebersihan masa depan negara dan dunia.

Bagi negara kuasa besar dunia, Amerika Syarikat mencatatkan kadar 66% pemandu yang pergi secara bersendirian manakala 34% lagi memilih untuk menumpang.

Manakala bagi Sepanyol pula, sekitar 56% telah dicatatkan bagi mereka yang memandu secara berseorangan dan 44% lagi menggunakan pengangkutan awam atau memilih untuk menumpang rakan yang mempunyai tujuan yang sama.

Bagi negara yang terkenal dengan gelaran The Battleground of Europe, Belgium pula telah mencatatkan angka penurunan 5% setiap tahun bagi pemandu yang memandu secara bersendirian dan dipercayai telah turun sehingga 30%.

Berikut adalah artikel kami yang lain tentang kesesakan lalu lintas. Klik pautan di bawah untuk mengetahui cara-caranya.

Cadangan Hadkan Bilangan Kenderaan Ke Cameron Highland Untuk Elak Kesesakan

Dubai Perkenalkan Servis Dron Buat Para Penumpang Bagi Mengelakkan Kesesakan Lalu Lintas


Pekerja Carsome Bakal Diberi Notis Henti Kerja Dalam Masa 24 Jam, Kata Sumber

Notis henti kerja bakal dikeluarkan kepada pekerja Carsome dalam masa 24 jam. Nasib para pekerja syarikat unicorn tempatan ini sebenarnya sudah mula bertiup kencang sejak semalam lagi apabil satu laporan yang dbibuat oleh TWA menyatakan bahawa langkah yang diambil Carsome bertujuan untuk mengurangkan kos tenaga kerja.

Notis henti kerja oleh Carsome ini difahamkan bakal dilakukan di Malaysia, Indonesia, Thailand dan Singapura. Bagaimanapun, tidak pasti sama ada Carsome mengecilkan saiz keseluruhan atau hanya menumpukan pada tenaga kerja Malaysia terlebih dahulu. Menurut sumber TWA, syarikat telah membuat pengumuman tersebut semalam, dengan pelepasan pekerja akan berlaku dalam tiga kelompok berbeza.

Menariknya, syarikat unicorn tempatan ini dilaporkan telah mengambil pekerja pada awal tahun ini. Bagaimanapun, kesan beban global dan kemelesetan ekonomi memaksa syarikat terbabit mengambil langkah yang sama . Jika perbincangan mengenai pemberhentian pekerja ini benar, orang awam boleh mula mengharapkan berita rasmi dalam beberapa hari.

Carsome yang mempunyai pangkalan utama di Malaysia baru-baru ini menangguhkan rancangan penyenaraian dua jenamanya di Singapura dan AS berikutan kebimbangan keadaan ekonomi yang merosot boleh menjejaskan penilaiannya, lapor Bloomberg. Carsome telah menjadi unicorn berteknologi pertama Malaysia sebagai sebahagian daripada perjanjian pertukaran saham yang mengambil bahagian dalam iCar Asia pada Julai tahun lepas.

Untuk rekod, pada April tahun ini, Carsome dilapor bakal disenaraikan di Nasdaq dan Bursa Saham Singapura dengan penilaian syarikat sekitar $2 bilion (RM8 bilion). Carsome yang menjalankan perniagaan kereta terpakai kini dilaporkan telah memfailkan IPO dengan Nasdaq dan langkah ini diambil setelah dicadangkan oleh pelabur utama Carsome, 65 Equity Partners, sebuah unit dana kekayaan Singapura Temasek Holdings dalam misi untuk mengumpulkan $400 juta.

Sebelum ini, Carsome menjadi unicorn teknologi terbesar Malaysia selepas ia menerima $170 juta dalam pusingan pembiayaan yang menaikkan penilaiannya kepada $1.3 bilion tahun lepas.

Beberapa pelabur lain yang menyokong Carsome termasuk MediaTek milik Tsai Ming-kai, Kumpulan Gokongwei milik Lance Gokongwei dan Kumpulan Catcha milik Patrick Grove.

Syarikat itu telah mengembangkan operasinya di seluruh rantau melalui beberapa siri pengambilalihan. Pada bulan Mac, Carsome membeli pegangan majoriti dalam CarTimes, salah satu syarikat kereta terbesar di Singapura. Perjanjian itu dibuat hanya sebulan selepas Carsome menyelesaikan pengambilalihan iCar Asia yang disenaraikan di Australia dengan harga $200 juta.


Carsome Terima Pelaburan RM830 Juta, Nilai Syarikat Melonjak Naik RM5.3 Bilion

Pada akhir bulan Julai lalu, nama Carsome menjadi bualan ramai apabila syarikat startup platform jual beli kereta online bakal menjadi ‘startup unicorn’ pertama di Malaysia.

Terbaharu, syarikat tersebut mengumumkan secara rasmi di mana mereka telah berjaya menerima pelaburan Series D2 yang bernilai USD170 juta (RM705 juta), menjadikan nilai syarikat tersebut melonjak naik USD1.3 bilion (RM5.3 bilion). Pelaburan tersebut sekaligus memperkukuhkan kedudukannya sebagai ‘startup unicorn’ teknologi terbesar di Malaysia.

Jumlah pelaburan Series D2  itu dilengkapi dengan kemudahan kredit baru sebanyak USD30 juta (RM124 juta), menjadikan jumlah dana terkumpul USD200 juta (RM830 Juta).

Malaysia’s Carsome Reaches $1.3 Billion Valuation In Funding Round From MediaTek And Others via @forbes https://t.co/EBRJ7sOYkQ

— Techchaser (@Techchaser) September 2, 2021

Pelaburan kali ini merupakan pelaburan ekuiti terbesar dalam sejarah Carsome, menyaksikan penyertaan dari salah satu pelabur terbesar di rantau ini dan kumpulan pelabur antarabangsa baru seperti Catcha Group, MediaTek dan Penjana Kapital.

Beberapa lagi pelabur yang juga pemegang saham menguatkan lagi kedudukan Carsome termasuklah Asia Partners, Gobi Partners, 500 Southeast Asia, Ondine Capital, MUFG Innovation Partners, Daiwa PI Partners dan lain-lain. Rothschild & Co pula bertindak sebagai penasihat kewangan Carsome dalam perjanjian tersebut.

“Kami berasa terhormat dan lebih berkeyakinan dengan atas sokongan yang diberikan oleh para pelabur kami.

“Pada masa sama kami bersiap sedia untuk mencapai tahap yang lebih tinggi sambil melancarkan platform e-dagang kereta terbaik di Asia Tenggara yang kini diperkukuhkan dengan pelbagai kekuatan dalam ekosistem,” kata Eric Cheng, Pengasas bersama dan Ketua Pegawai Eksekutif Kumpulan Carsome.

Carsome telah melakukan transaksi lebih daripada 100,000 kereta secara tahunan yang membawa pendapatan sekitar USD1 bilion (RM4.15 bilion).

Berita ini umpama salah satu ‘hadiah’ buat negara Malaysia bersempena Hari Kemerdekaan Ke-64 baru-baru ini. Semoga lebih banyak startup tempatan akan berjaya menembusi pasaran antarabangsa dan mendapat pencapaian seperti ini pada masa akan datang.

Baca lebih lanjut melalui pautan di bawah bagaimana Carsome berjaya menjadi sebuah ‘startup unicorn’ pertama di Malaysia.

Mudahkan Urusan Jual Beli Kereta, Ini Caranya Carsome Muncul Sebagai ‘Startup Unicorn’ Pertama Malaysia

Endeavor Malaysia Lancar ScaleUp Endeavor Kedua Untuk Bantu ‘Startup’ Berpotensi Tinggi

HealthMetrics Dan Lapasar Lepasi Pemilihan, Bakal Terima Sokongan Endeavor Malaysia


Senaman Cardio Sememangnya Bosan Tapi Tidak Lagi Selepas Anda Menonton Ini

Bersenam dengan treadmill bagus untuk menurunkan berat badan dan meningkatkan stamina diri. Namun, berlari-lari di atas treadmill agak membosankan. Persepsi itu mungkin berubah selepas anda melihat apa yang telah Carson Dean lakukan di atas treadmill ini. Dengan iringan lagu Uptown Funk nyanyian Mark Ronson bersama Bruno Mars, Carson kelihatan enjoy sehingga membuatkan kita turut mahu bersenam sepertinya.

Video ini telah menjadi viral dan didakwa memberi inspirasi kepada orang ramai untuk bersenam gaya Carson Dean. Dia menamakan gerakan senaman ini sebagai The Best Cardio Workout. Disebabkan video ini juga, dia turut dijemput ke rancangan TV terkenal di Amerika, The Ellen Show.

Hati-hati jika anda ingin mencuba senaman gaya Carson Dean kerana anda mungkin akan berakhir seperti ini.

LIKE dan FOLLOW Vocket di Facebook serta Instagram


Carut Dan Selamba Rakam Video Bayi Menangis, Tindakan Petugas Ini Buat Netizen Berang

Sudah menjadi lumrah setiap ibu bapa pastinya mahukan anak yang dilahirkan berada dalam keadaan kesihatan yang baik. Dalam pada itu, terdapat anak yang baru dilahirkan memerlukan pantauan daripada pihak hospital serta para petugas berikutan keadaan kesihatan melibatkan demam kuning dan sebagainya.

Di sebalik pantauan serta kerja keras daripada pelbagai pihak, masih terdapat pihak tidak bertanggungjawab yang mengambil kesempatan terhadap bayi individu lain dengan merakamkan detik bayi menangis di bawah fototerapi hanya demi konten di TikTok.

Bukan sekadar rakam, wanita dengan akaun TikTok @shahiraazman1996 ini turut memasukkan bunyi latar yang kurang sesuai beserta carutan bagi video bayi menangis ini.

siannya. baby tu menangis mestilah ada sebab :( pic.twitter.com/RzuWhpNbzN

Perkongsian wanita ini telah meraih perhatian netizen yang bengang dengan tindakan jururawat ini yang seolah tidak bertanggungjawab terhadap tugas yang dilakukan. Malah, tindakan merakam bayi menangis bagi konten TikTok antara yang membuatkan para netizen lebih berang. Berikut merupakan respon netizen terhadap isu yang berlaku.

Bila dah ada anak sendiri skrg ni, aku lagi faham macam mana perasaan mak ayah terhadap anak2.

Kau boleh guna sound sebut cibai lepastu letak kat video baby patient ni?

Aku harap nurse ni kena buang dari hospital. Org mcm ni tak perlu ada second chance. https://t.co/EjI5U87Ked

— Muaaz Rahim (@muaazrebid) June 17, 2022

Manusia zaman sekarang content lagi penting dari common sense. Buat kerja tak record publish dekat tiktok tak boleh ka? Kenapa aku takdak rasa nak post apa2 dekat tiktok eh? Seronok sgt ka dok layan tiktok time kerja tu? https://t.co/uhkI8pnRSB

— HVRUM 🇲🇾🇵🇸 (@harumwhispered) June 17, 2022

semua benda nak ikut trend jadi bahlul ceni lah https://t.co/6uy1B2dfB7

— miss ezaha (@najihahezaha) June 17, 2022

Selain itu, terdapat juga netizen yang memaklumkan rakaman tersebut dilakukan di UKM Specialist Centre (UKMSC) yang sekaligus membuatkan pihak UKMSC tampil dengan kenyataan rasmi memaklumkan individu yang merakamkan video tersebut merupakan bekas petugas yang telah menamatkan perkhidmatan bersama UKM pada awal tahun 2022.

A post shared by UKM Specialist Centre (@ukmspecialistcentre)

Setakat artikel ditulis, Instagram dan TikTok petugas ini tidak lagi aktif berikutan kecaman daripada pihak netizen. Diharapkan semoga kes seperti ini dapat menjadi pengajaran kepada para petugas kesihatan sekaligus menjamin setiap bayi mendapat perlindungan sebaiknya.

Tular pada hari ini apabila porter ini mendedahkan upah yang diterima untuk membawa barangan sejauh 6 kilometer di Gunung Kinabalu.

‘Murahnya, Sekilo RM5?’ – Pendedahan Upah Porter Di Gunung Kinabalu Ini Buat Netizen Terkejut

Isteri Baru Tahu ‘Suaminya’ Adalah Seorang Wanita Selepas Hampir Setahun Berkahwin


10 Hidangan Satu Periuk Ini Pilihan Terbaik Anda Yang Mahu Memasak Tapi Sibuk

One pot meal atau hidangan satu periuk sesuai untuk anda yang sibuk tetapi tetap mahu memasak sendiri di rumah. Ia merupakan makanan yang mengandungi pelbagai bahan dan nutrien di dalam satu periuk atau kuali sahaja.

Pendek kata, ia juga memenuhi konten piramid makanan dalam satu hidangan. Maka, memasak dengan cara ini bukan sahaja dapat menjimatkan masa memasak dan mengemas dapur, tetapi memenuhi keperluan kesihatan. Justeru itu, ia praktikal diamalkan oleh anda.

Berikut 10 contoh one pot meals yang ringkas dan mudah disediakan.

Tom Yam, hidangan yang berasal dari Thailand ini, ringkas dan senang disediakan. Rasa masam dan pedas yang ada pada tomyam boleh bangkitkan selera bila dimakan panas-panas.

Hanya rebus air bersama lengkuas, bawang besar Holland, buah tomato, daun limau purut, cili padi, jus limau nipis dan serai, dan kemudian ditambah protein kesukaan seperti ayam, daging atau sebarang makanan laut, dalam 20 minit sudah siap.

Tambahkan juga sayuran seperti lobak merah, kobis bunga, putik jagung, batang saderi untuk lebih aroma dan berkhasiat.

Berkonsep hampir sama seperti tomyam, menu sup juga mudah disediakan. Tumiskan bawang putih dan halia racik, masukkan air kemudian bahan protein dan sayur. Jangan lupa bunjut sup atau rempah sup untuk rasa dan aroma yang lebih enak.

Menu sup bersifat lebih universal dengan pelbagai bahan boleh dimasukkan. Ayam, daging, ikan, telur, kentang, lobak antara bahan yang sering digunakan.

Mudahnya masak bubur, basuh beras dan tanak di atas api kecil. Masukkan sumber protein yang dicincang (ayam/daging/udang) serta sayur campur beku ke dalam bubur.

Boleh juga ditabur ikan bilis goreng, kacang tanah goreng, bawang goreng dan daun bawang sebagai hiasan dan pelengkap hidangan.

Merupakan menu yang lazat dan boleh divariasikan dengan pelbagai bahan. Menu paprik boleh menggunakan ayam, daging atau makanan laut dengan tambahan sayur seperti kacang panjang, kobis bunga dan lobak merah.

Ditumis dengan bawang putih dan cili kisar, masukkan bahan protein dan sedikit air serta sos tiram/sos ikan, lalu ditambah daun limau purut. Siap!

Kuah dalca dimasak menggunakan rempah kari dan kacang dhal. Pelbagai sayur dimasukkan seperti kentang atau keledek, lobak merah atau lobak putih, terung, kacang panjang serta daging. Enak dimakan begitu sahaja atau dinikmati bersama nasi atau roti.

Merupakan hidangan nasi yang dimasak dengan air rebusan bersama protein seperti ayam, daging lembu atau kambing. Boleh tambahkan sayur campur beku atau lobak merah untuk lebih khasiat dan variasi.

Satu contoh pilaf adalah nasi arab maqlubah, yang mana nasinya dimasak bersama terung dan kobis bunga dan dimakan bersama ayam berempah maqlubah.

Adalah menu yang mana sumber protein (ayam, daging lembu, kambing atau makanan laut) direneh bersama sayur di dalam periuk bertutup. Jika menggunakan slow cooker atau periuk tekanan, lebih mudah. Stew boleh dimakan begitu sahaja atau dicicah bersama roti.

Tambahkan khasiat ke dalam nasi goreng dengan memasukkan lebih sayur seperti sawi, kailan atau kangkung, jagung, brokoli atau kobis bunga. Pasti enak dimakan bersama ayam, daging atau makanan laut yang dicincang serta telur.

Menu berasaskan santan yang dimasukkan tempe, kacang buncis, tauhu, kepingan fucuk, suhun ini lazimnya dimakan bersama nasi impit. Tambahkan udang untuk rasa yang lebih manis dan sumber protein. Boleh dihidangkan bersama telur rebus juga.

Menu pasta memang ringkas namun masih kaya nutrisi. Kuah tomato yang dimasak bersama ayam atau daging cincang, lobak merah dan batang saderi amat lazat dihidang dengan spagheti atau sebarang pasta pilihan anda.


Ini Dia 2 Kategori Ibu Yang Membesarkan Anak. Anda Yang Mana Satu?

Menggalas tanggungjawab sebagai ibu tidak mudah, tidak juga sukar, sedikit ilmu cukup untuk membekali kita sebagai ibu. Dari situ kita akan mula belajar untuk memperbaiki diri dari hari ke sehari. Perkara itu usah dirisaukan.

Walau apa pun label yang diberikan itu tidak penting, apa yang penting nilai kita di hati anak-anak. Di mana kita mereka letakkan?

Nah, kami hadiahkan ibu-ibu kisah lucu dua ibu ini. Agak-agak kita berada di kategori yang mana ya? Sila komen di bawah tau. Terima kasih.


Dikenakan Cas ‘Tersembunyi’, Peniaga TikTok Shop Dakwa Hilang Sehingga Puluhan Ribu Ringgit

Kecoh sejak semalam di media sosial apabila peniaga yang berniaga menerusi platform TikTok Shop mendakwa wang dalam akaun TikTok mereka ‘lesap’ sehingga puluhan ribu ringgit.

Perkongsian yang dibuat menerusi Facebook ini telah membuatkan peniaga-peniaga serta pengguna TikTok lain panik dan hairan mengetahui platform tersebut yang secara tiba-tiba ‘mengambil’ wang tanpa pengetahuan pengguna.

Menerusi perkongsian Facebook Iekaa Mustapha, beliau memaklumkan terdapat peniaga yang kehilangan sehingga RM20,000 berikutan TikTok mengenakan caj free shipping kepada peniaga menerusi barangan yang telah terjual sejak dua atau tiga bulan terakhir.

Seramnya duit tiktokshop hilang. Sebabtu korang jangan simpan duit income & commission lama lama dalam account tiktok. Make sure terus simpan dalam personal account. pic.twitter.com/SJHRFjH5UZ

— ain | 𝒾𝓅𝒽𝑜𝓃𝑒 𝒸𝒶𝓈𝑒 𝒸𝓊𝓉𝑒 (@syazaaing) October 26, 2022

Menerusi luahan yang dikongsikan pihak peniaga yang dianiaya, ramai yang tidak mengetahui TikTok mengenakan kos penghantaran yang dimaklumkan ‘percuma’ kepada peniaga.

Sementara itu, terdapat dakwaan yang memaklumkan isu kehilangan wang yang berlaku pada akaun peniaga TikTok ini hanyalah sekadar glitch dan bakal dikembalikan semula. Dalam pada itu, setakat ini masih belum terdapat sebarang perkongsian rasmi daripada pihak TikTok terhadap isu yang berlaku.

Sehubungan dengan itu, orang ramai khususnya para peniaga yang mahu berniaga pada sesebuah platform dinasihatkan untuk membaca terma dan syarat sebaiknya sebelum meneruskan untuk berniaga pada platform tersebut.


Ini Adalah Casing Paling Mahal Anda Boleh Dapatkan Untuk iPhone 7 Anda

Sejak mula diperkenalkan, Apple iPhone seringkali dikaitkan dengan produk yang mahal dan premium. Pelbagai jenama termasuk LV dan Gucci berlumba-lumba untuk menghasilkan aksesori buat iPhone agar tampak lebih bergaya.

Namun buat peminat aksesori mahal, case Advent keluaran Gray International ini mungkin bakal menambat hati anda. Case ini dinobatkan sebagai case termahal iPhone 7 dan mula dijual dengan harga $1,000 USD. Mengapa ia dijual dengan begitu mahal? jawapannya terletak pada material yang digunakan.

Dikatakan case Advent menggunakan Grade 5 titanium dimana material ini merupakan material yang sama digunakan pada aeroangkasa. Hanya 500 unit yang dihasilkan dan setiap satu daripadanya hadir dengan no siri yang berbeza-beza.

Buat anda yang berminat, anda boleh dapatkan Advent ini di sini dengan harga $1000 USD (~RM4404.85). Hadir dengan pemilihan warna ‘Satin’, ‘Stealth’ dan ‘Aurora’. Warna Gold merupakan keluaran paling eksklusif daripada Advent yang dijual dengan harga $1,150 USD (~RM5065.58).

Jika anda merasakan iPhone 7 tidak cukup eksklusif dan premium, mungkin penggunaan case ini bakal melengkapinya.


Case iPhone Terbaru Ini Khas buat iPhonegrapher

Adakah anda salah seorang yang kerap menggunakan kamera iPhone anda? Atau adakah anda seorang yang inginkan ‘feed’ Instagram anda penuh dengan gambar yang penuh seni dan bersama filter-filter yang menarik? Jika ya, mungkin penggunaan case ini bakal memberikan pengalaman berbeza semasa menggunakan iPhone anda.

Penggunaan aksesori untuk iPhone bukanlah sesuatu yang baru, malah telah lama digunakan sewaktu iPhone 4 lagi. Case iPhone daripada Helium ini mengambil pendekatan yang berbeza dengan menyediakan hampir 17 aksesori di dalam satu set.

Case daripada Helium ini boleh dimuatkan untuk iPhone 6, 6 Plus, 6S dan 6S Plus. Dilengkapi dengan 16 mounting points, bakal membolehkan penggunaan untuk padankan bersama tripod, microphone, lens, dan beberapa aksesori lain.

17 aksesori mungkin agak terlalu banyak dan keterlaluan untuk sesebuah iPhone, tapi mungkin sedikit sebanyak bakal memberi kepuasan buat iPhonegrapher untuk mendapatkan imej yang terbaik.


Case Terbaik Buat Pengguna iPhone Untuk ‘Troll’ Peminat Samsung

Bagaimana lagi cara terbaik untuk ‘troll’ peminat Samsung dengan memakai case ‘Samsung’ khas buat Apple iPhone anda.UNIQFIND selaku syarikat yang mengeluarkan case tidak menunggu lama untuk mengambil peluang berdasarkan situasi yang menimpa Samsung.

Menggunakan konsep effect letupan pada Note 7, sebuah case dihasilkan khas buat Apple iPhone. Barangkali Apple iPhone dipilih berdasarkan bilangan pengguna yang lebih tertarik untuk ‘troll’ peminat Samsung berbanding jenama yang lain.

Penggunaan 3M Controltac technology bukan sahaja menjadikan case ini lengkap secara visual sahaja, malah dapat memberikan ketahanan dan kualiti yang baik buat iPhone anda. Melihat daripada pandangan awal, boleh kami katakan case yang dihasilkan UNIQFIND sangat mirip dengan gambar letupan Note 7 pada bulan lepas.

Layari laman UNIQFIND untuk mendapatkan case ini dengan harga $24.99 (~RM104.58). Nilai yang mahal untuk sebuah case dan juga sebagai bahan ‘troll’.


CASETiFY Kembali Bergabung Bersama Pokémon Company Untuk Koleksi ‘Pokédex’

CASETiFY kembali membuat kolaborasi edisi terhad ke-2 bersama Pokémon kini dengan pilihan produk yang lebih banyak. Menariknya kali ini tempahan untuk rekaan sendiri juga dibuka untuk orang ramai.

Kolaborasi kali ini tidak hanya terhad kepada peranti Apple sahaja tetapi juga untuk aksesori telefon pintar yang lain. Sama seperti kolaborasi edisi yang lalu, CASETiFY akan kembali membawakan karakter popular untuk rekaan case telefon. Antara karakter yang trsedia ialah Bulbasaur, Mew, Charmander, Eevee, Snorlax dan Pikachu.

Edisi Pokédex Drop 2 ini turut menampilkan beberapa aksesori lain seperti AirPod case dan tapak pengecas tanpa wayar. Kesemua case iPhone dijual dengan harga USD45 (~RM186) sahaja dan MacBook case berharga USD55 (~RM227) sahaja. Layari laman web rasmi CASETiFY sebelum kesemua kehabisan stok.


Lihat Video Casey Neistat Bercakap Tentang Kasut Yeezy Dan Nike

Sneaker Shopping episod terbaru kali ini telah menjemput Casey Neistat sebagai tetamu. Dalam video ini beliau bersama Joe La Puma berbincang tentang topik kasut berteknologi tinggi, YEEZY Boost Wave Runners, dan YouTube. Pada pengujung video pada masa meninggalkan studio Casey turut berbelanja sebanyak $2,776.31 (RM10,729) untuk tiga pick-upnya. Tonton video ini untuk mengetahui ulasan lanjut mengenai industri sneaker dari kaca mata Casey.


Casey Neistat Kongsikan Pengalaman Penuh Menaiki Emirates ‘First Class Private Suites’

Sekiranya anda sudah lama mengikuti Casey Neistat, video yang baru yang sahaja dikeluarkan ini pastinya sudah dijangkakan anda. Pada kali ini, Casey Neistat telah mencuba kapal terbang terbaru daripada Emirates Boeing 777.

Menariknya mengenai kapal terbang terbaru ini, Emirates telah memperkenalkan ‘First Class Private Suites’ yang menjanjikan keselasaan dan kemewahan yang terbaik pernah ditawarkan khusus buat para penumpang. Tonton video ini untuk mendapatkan gambaran menaiki kapal terbang termewah dunia ini. Terima kasih Casey Neistat. Anda berjaya menunjukkan bagaimana rasanya menaiki kapal terbang dengan tiket bernilai 6 angka


Ini Adalah Casing Paling Minimalis Yang Ada Di Pasaran Untuk iPhone 7 Anda

Kalau anda sedang mencari casing yang sesuai untuk iPhone 7 terbaru anda nanti, anda mungkin boleh cari casing iPhone yang ranggi ini. Perkenalkan RADIUS v4, casing iPhone yang diperbuat daripada aluminium ini sangat minimalis dan futuristik rekaannya

RADIUS v4 ini sudah lama berada di pasaran cuma mungkin susah untuk dapat di sini. Rekaannya yang cuma ‘memegang’ telefon ini di bahagian bucu iPhone pastinya membuat pengguna iPhone berfikir adakan ianya mampu memberi perlindungan untuk iPhone anda?

Jawapannya adalah ya, ia mampu. Anda boleh lihat sendiri drop test yang dilakukan dalam video di bawah ini untuk menguji ketahanan casing ini.

Kalau anda berminat, anda boleh beli RADIUS v4 ini di sini dengan harga USD99.99(lebih kurang RM418). Akan hadir dengan warna Polish, Slate atau Rose Gold.


3 Casing Tough Dan Tahan Lasak Untuk Iphone 6. #3 Boleh Guna Sampai Lebam!

Lupakan cerita Iphone 6 yang bend itu kerana kami bawakan anda 3 buah casing yang tahan lasak dan bergred kualiti tinggi. Bak kata orang sekarang, guna sampai lebam !

1. Redpepper Iphone 6 Cases Life Proof – Black

Casing ini bercirikan waterproof pada kedalaman 2 meter dan dustproof. Touch ID juga boleh berfungsi dengan penggunaan case ini. Sudah tentunya ia adalah shockproof dan tiada masalah digunakan dalam cuaca bersalji. Gred military.

2. UAG Iphone 6 Case (Black)

Casing ini mempunyai kerangka perisai dan tahan impak. Skrin HDnya kalis calar dan kualiti audio yang baik. Ia melepasi ujian jatuh bagi gred military (MIL STD 810G 516.6)

Casing ini melepasi ujian ketat Thule Shock-Stop setinggi 2 meter. Diperbuat dari material polikarbonat, sememangnya tahan lasak. Rekaannya memberikan grip yang kuat pada tangan. Kawalan butang kuasa dan suara dipermudahkan dengan Function Plus.

Nak lihat apa jadi jika skrin Iphone 5 dan 6 anda jatuh menghadap bawah ?

p/s : Pergi hiking memang wajiblah pasang casing tough – tough.


Casio BABY-G Tampil Dengan Koleksi Jam Tangan Edisi ‘Studio Ghibli’

Bersempena dengan ulang tahun ke-30 filem animasi Jepun iaitu Kiki’s Delivery Service, Studio Ghibli tampil berkolaborasi dengan Casio USA menghasilkan koleksi jam edisi khas.

Model yang digunakan adalah BABY-G dan menariknya koleksi edisi khas ini, ia tampil dengan watak-watak dalam filem animasi itu iaitu Kiki dan kucingnya Jiji pada bahagian hadapan jam. Malah, warna biru dipilih untuk kesulurahan jam tangan ini.

Koleksi ini berharga ¥15,800 JPY (~RM587) dan boleh dibeli di butik-butik terpilih di Jepun pada bulan April ini.


2 Keluarga Bisnes Di Malaysia Tersenarai Dalam Forbes Richest Asian Families 2016

Forbes telah menyenaraikan 20 buah keluarga korporat sebagai keluarga terkaya di Asia. Ia dinilai berdasarkan faktor kekayaan keluarga mesti di Asia dan pembinaan syarikat melibatkan sekurang-kurangnya 3 generasi.

Setelah dinilai berdasarkan faktor-faktor tersebut, 2 buah keluarga dari Malaysia tersenarai. Mereka ialah keluarga Kwek/Quek dan keluarga Kuok. Keluarga Kwek/Quek berada di tangga ke-7 dan keluarga Kuok berada di tangga ke-15.

Nilai kekayaan keluarga Kwek/Quek ialah sebanyak US$18.5 billion dengan asas kekayaan dari syarikat Hong Leong Group. Menurut Forbes, 15 ahli keluarga terlibat dalam bisnes kewangan hingga hartanah. Mereka bermula seawal tahun 1941 apabila Kwek Hong Png mengasaskan syarikat bersama 3 adik-beradik.

Kini, anak lelaki sulung Hong Png iaitu Kwek Leng Beng menjaga operasi di Singapura. Cucu lelakinya, Sherman dilantik menjadi naib CEO kumpulan hartanah dan sepupu Leng Beng, Quek Leng Chan menguruskan urusan perniagaan kumpulan di Malaysia.

Robert Kuok merupakan pengasas perniagaan keluarga ini memulakan bisnes trading barang keperluan harian di Malaysia pada 1949. Kini, Robert dan keluarganya telah mengembangkan bisnes dari komoditi hingga ke hospitaliti dengan jumlah kekayaan sebanyak US$13.4 billion. Antara perniagaan yang dimiliki oleh Kuok Group ialah rangkaian hotel mewah Asia, Shangri-La yang dikendalikan oleh anak lelaki Robert.

Dua lagi anak lelakinya menguruskan syarikat operator carigali minyak dan gas iaitu PACC Offshore Services Holdings dan menjadi pengarah di Kerry Logistics. Selain itu, Kuok Group mempunyai pegangan majoriti dalam syarikat kelapa sawit Wilmar International yang diasaskan oleh anak saudara Robert, Kuok Khoon Hong (co-founder).

Senarai 20 keluarga terkaya di Asia bagi tahun 2016:

1. Keluarga Lee dari syarikat Samsung di South Korea (US$29.6 billion)
2. Keluarga Chearavanont dari Charoen Pokphand Group di Thailand (US$27.7 billion)
3. Keluarga Ambani dari Reliance Group di India (US$25.8 billion)
4. Keluarga Kwok dari Sun Hung Kai & Co di Hong Kong (US$25.2 billion)
5. Keluarga Lee dari Henderson Development di Hong Kong (US$24.7 billion)
6. Keluarga Hartono dari Djarum di Indonesia (US$18.6 billion)
7. Keluarga Kwek/Quek dari Hong Leong Group di Malaysia dan Singapura (US$18.5 billion)
8. Keluarga Cheng dari Chow Tai Fook Enterprises di Hong Kong (US$17.3 billion)
9. Keluarga Tsai dari Cathay Financial di Taiwan (US$15.3 billion)
10. Keluarga Hinduja dari Hinduja Group di India dan UK (US$14.9 billion)
11. Keluarga Premji dari Wipro di India (US$14.6 billion)
12. Keluarga Chung dari Hyundai di South Korea (US$14.5 billion)
13. Keluarga Mistry dari Shapoorji Pallonji Group di India (US$14 billion)
14. Keluarga Chirathivat mengusahakan retailing di Thailand (US$13.8 billion)
15. Keluarga Kuok dari Kuok Group di Malaysia dan Singapura (US$13.4 billion)
16. Keluarga Mittal dari ArcelorMittal di India (US$13.2 billion)
17. Keluarga Sy dari SM Investments Corporation di Filipina (US$12.8 billion)
18. Keluarga Saji dari Suntory di Jepun (US$12.7 billion)
19. Keluarga Godrej dari Godrej Group di India (US$12.3 billion)
20. Keluarga Pao dari BW Group di Hong Kong (US$11.3 billion)


Casio Bakal Lancar Koleksi G-Shock ‘Original Colour’ Bulan Hadapan

Jika anda terlepas untuk membeli G-Shock x McDonald’s semalam, tidak mengapa kerana ada lagi model edisi khas G-Shock yang akan keluar pada bulan hadapan.

Untuk koleksi bulan Mei, Casio akan menghasilkan koleksi ‘Original Color’ untuk 3 model, DW-5000 and DW-5700 (DW5035D-1B, DW5735D-1B) serta sebuah model FROGMAN (GF8235D-1B).

Setiap model akan hadir dengan rekaan muka klasik G-Shock dan kemasan warna emas dapat dilihat pada bahagian buckle, butang dan tulisan G-Shock.

Kemasan gold inilah yang special untuk model ulang tahun ke-35 G-Shock pada bulan Mei depan. Ianya akan dijual pada harga USD200 (RM776+-)-USD500 (RM1,940) bergantung kepada model. Jika berminat anda boleh ke laman web rasmi Casio G-Shock bulan hadapan.


Casio F-91W, Jam Tangan Yang Menarik Minat Pejuang Jihad

Dikeluarkan pada tahun 1991, jam tangan Casio F-91W menampilkan kelainan dengan skrin LCD, tiga butang di sisi, alat merekodkan masa dan kalendar yang memudahkan pengguna. Tambahan daripada itu, ianya hadir dengan bateri yang bertahan sehingga tujuh tahun.

Sejak daripada itu, F-91W telah merekodkan pengeluaran sebanyak tiga juta dalam masa setahun dan telah dijual kepada orang ramai dengan harga $20 bersamaan dengan RM80 untuk satu unit.

Thenextweb.com memanggilnya sebagai jam tangan ‘karya sederhana’ tetapi telah menarik minat beberapa pemimpin dunia untuk memakainya dan antaranya adalah bekas Presiden Amerika Syarikat, Barrack Obama.

F-91W telah menarik anak muda dengan falsafah gaya 80-an sambil digandingkan dengan Ray-Bans dan gaya fesyen seperti kugiran Kraftwerk. F-91W juga telah digunakan oleh peminat yang mementingkan gaya hidup sihat dengan bersukan. Tidak seperti jam keluaran mewah jenama Swiss, model ini telah mendapat tempat di hati para peminat muda yang mempunyai falsafah gaya hipster.

Tetapi tahukah anda apa persamaan yang ada pada hipster dan juga pejuang jihad? Kalau jawapan anda adalah fesyen atau gaya hidup mereka, anda salah. Jawapan yang tepat adalah jam Casio F-91W.

Pada tahun 2011, Wikileaks telah mengeluarkan satu laporan bahawa setiap penjenayah yang ditahan di Guatanamo kerana dikaitkan dengan aktiviti keganasan adalah pengguna setia jam tangan Casio F-91W dan The Guardian melaporkan bahawa jam tangan tersebut adalah ‘tanda rasmi kumpulan al-Qaeda’.

Antara alasan yang digunakan ahli kumpulan tersebut adalah model tersebut kalis air dan mudah untuk digunakan ketika mengambil wuduk. Manakala tahanan lain menyatakan bahawa model tersebut mempunyai kompas yang membolehkan mereka untuk menentukan arah kiblat ke Mekah ; tetapi alasan ini tidak boleh digunakan pakai kerana model tersebut tidak dihasilkan kompas bersamanya.

Tetapi secara dasarnya, model ini telah digunakan untuk membuat bom. Wikileaks melaporkan bahawa F-91W telah diserahkan sejak hari pertama mereka hadir ke kem latihan pengganas di mana para pejihad muda akan mempelajari bagaimana untuk menghasilkan bom daripada jam seberat 21 gram tersebut.

Dalam laporan terbabit juga ada menyebut, “Kira-kira satu pertiga daripada tahanan Guatanamo yang ditangkap dengan model jam tangan ini mengetahui [cara] sambungan kepada bahan letupan – sama ada telah menghadiri latihan bahan peledak atau mempunyai pengetahuan IED [Improvised Exploding Devices] atau mempunyai hubungan dengan seseorang yang dikenalpasti sebagai pakar peledak.”

Salah satu rujukan awal bom buatan sendiri hadir pada 1994 apabila dua anggota al-Qaeda, Abdul Hakim Murad dan Ramzi Ahmed Yusef telah dihadapkan ke mahkamah kerana merancang untuk mengebom pesawat komersial Filipina dengan menggunakan bateri dengan kapasiti 9 volt, botol yang berisi nitrogliserin dan jam tangan Casio F-91W yang telah dihubungkan bersama-sama di atas papan litar.

Komponen-komponen tersebut boleh dibuka dan dimasukkan secara berasingan melalui cara yang telah lama dipraktikan oleh Yusef. Ianya telah diletakkan di bawah kerusi tempat duduk penumpang dan telah mengorbankan seorang penumpang manakala 10 lagi cedera.

Sejak daripada itu, Washington Post telah mengeluarkan artikel pada tahun 1996 dalam usaha untuk mendokumentasikan kebangkitan bom buatan sendiri.

Dalam laporan tersebut, R. Jeffrey Smith meminta pemimpin dunia agar tidak melihat kepada masa hadapan tetapi seharusnya melihat kepada masa kini.

“Menghadapi ancaman ini, cabaran bagi pihak berkuasa keselamatan secara literal adalah untuk mencari jarum di dalam jerami.”

Dalam satu kenyataan yang dikeluarkan oleh The Guardian, syarikat jenama jam terbesar dunia, Casio telah menafikan hubung kait mereka dengan pengganas.

Manakala Tim Gould, ketua pemasaran Casio di UK berkata kepada BBC. “Ia dijual secara global, dari Rusia ke Asia,” katanya.

“Ia secara konsisten kekal popular kerana ia berfungsi [dengan baik], [harga yang] berpatutan dan [masa yang] tepat, [alasannya] semudah itu.”

F-91W telah serta merta membuktikan popularitinya. Ia merupakan kisah yang tak dijangka buat jam tangan dengan gaya sederhana sejak dilancarkan pada tahun 1991.

Terbaharu, Asus dan Casio telah bekerjasama tampil dengan model G-Shock edisi terhad. Klik pautan di bawah untuk ketahui lebih lanjut.

Asus Dan Casio Hadir Dengan Model G-Shock ‘ROG’ Edisi Terhad

Casio BABY-G Tampil Dengan Koleksi Jam Tangan Edisi ‘Studio Ghibli’

Casio Lancar Generasi Terbaru G-Shock Mudmaster ‘Carbon Fiber’


Casio Hadir Dengan Koleksi Edisi Khas G-Shock x McDonald’s

Hebat cara McDonald’s menyambut ulang tahun ke-50 burger ikonik mereka, Big Mac. McDonald’s bekerjasama dengan Casio untuk nenghasilkan seutas jam G-Shock yang sangat awesome.

Model khas ini akan hadir dengan tin besi yang berbentuk burger disamping corak pada jam tangan ini turut menjadikan burger Big Mac sebagai inspirasi. Lampu back light pada jam ini turut tertulis perkataan ‘Big Mac’.

Sebagai pelengkap gaya, topi New Era turut dihasilkan bersama dengan logo ‘M’ kecil di bahagian depan dan tulisan ‘BM 50th’ di bahagian sisi topi.

Sekali pandang koleksi khas McDonald’s ini, terus im lovin’ it. Hanya 1,000 unit jam akan dihasilkan dan bakal dijual pada 14 April ini dengan harga 14,900 Yen (RM540+-). Topi New Era pula pada harga 5,900 Yen (RM215+-) dan juga terhad kepada 1,000 unit.

Malangnya, jam tangan ini hanya untuk pasaran Jepun dan anda boleh cuba nasib untuk menbeli jam ini menerusi laman Rakuten atau minta rakan anda yang sedang berada di Jepun untuk belikan.


Casio Hasilkan Koleksi Baby-G ‘Beach Club’ Khas Buat Para Gadis

Tidak hanya menumpukan koleksi mereka kepada golongan lelaki, Casio turut melancarkan warna baharu untuk model ikonik Baby-G, koleksi G-Shock untuk para gadis.

Berbeza dengan G-Shock, saiz Baby-G adalah lebih kecil; sesuai untuk pergelangan tangan wanita berbanding model standard G-Shock. Warna pastel yang light dipilih untuk koleksi ini supaya ia mudah untuk digayakan untuk apa sahaja outfit anda.

Beach bffs with their BABY-G of choice! #babygbabes #babyg #gshock #casio #BGA270 #summer #this_summer #beach #summerfashion #summertime #summervibes #colorful #fun #1st_trip #BFF

A post shared by  CASIO BABY-G Official (@babyg_casio) on May 27, 2020 at 3:00am PDT

BABY-G beach club! Which colour suits your summer style? #babygbabes #babyg #gshock #casio #BGA270 #summer #this_summer #beach #summerfashion #summertime #summervibes #colorful #fun #1st_trip #BFF

A post shared by  CASIO BABY-G Official (@babyg_casio) on Jun 25, 2020 at 2:57am PDT

Seperti juga jam G-Shock, jam tangan ini hadir dengan fungsi water resistance sehingga 100 meter, tahan hentakan, waktu tempatan untuk 48 bandar ternama di seluruh dunia, timer dan banyak lagi. Jadi untuk anda bawa menyelam di kolam atau aktiviti sukan air, memang sesuai lagi bergaya.

Hadir dengan 4 pilihan warna iaitu Black Vivid, Skeleton Blue Lavender, Pastel Pink White dan White Marble, Casio Baby-G BGA-270 ini dijual pada harga RM499 hingga RM529 (bergantung kepada warna). Model ini sudah tersedia untuk pasaran Malaysia dan anda boleh ke butik G-Factory berdekatan untuk memilikinya.

Ini pula beberapa model G-Shock hebat yang ditawarkan tahun ini. Baca lagi pada pautan di bawah.

Casio Hasilkan Model Eksklusif HondaJet x G-Shock GWR-B1000HJ

G-Shock Dan Dragon Ball Z Hasilkan Jam Tangan Edisi Khas, Mula Dijual Pada Harga RM1,000

Casio Malaysia Sahkan Bakal Bawa Masuk Koleksi G-Shock x One Piece


Casio Hasilkan Model Eksklusif HondaJet x G-Shock GWR-B1000HJ

Selain kereta dan motosikal, tahukah anda Honda turut menghasilkan pesawat komersial dan divisyen berkenaan dikenali sebagai HondaJet? Casio kali ini memilih HondaJet untuk kolaborasi model canggih dan baharu mereka iaitu
GWR-B1000HJ.

Model di bawah koleksi GRAVITYMASTER ini adalah model jam tangan dengan konsep dan fungsi penerbangan dan rekaan model ini diinspirasikan daripada model HondaJet Elite. Seperti juga model kapal terbang berkenaan, rekaaan jam tangan ini juga clean dan sangat moden.

Logo HondaJet dapat dilihat pada sebelah kanan panel dan lebih menarik, jarum jam (untuk hari) diganti dengan jarum berbentuk kapal terbang untuk menambahkan lagi keunikan model kolaborasi ini.

Antara kemasan lain yang menambahkan kemewahan pada jam tangan ini adalah bezelyang diperbuat daripada fiber karbon, TRIPLE G RESIST (Shock resistant, Centrifugal force resistant, Vibration resistant), Sapphire Glass, Carbon Core Guard structure, fungsi Tough Solar dan banyak lagi.

HondaJet x Casio G-Shock GWR-B1000HJ ini sudah mula dijual di butik G-Shock terpilih seluruh dunia dengan harga USD1,065 (~RM4,543). Semestinya produk rasmi Honda yang mampu milik.

P/S: Sekiranya anda berminat untuk memiliki model ini yang bukan koleksi kolaborasi bersama HondaJet, ia tersedia pada harga ‘hanya’ RM2,799 di sini.

Untuk model yang lebih murah tetapi bergaya, anda mungkin boleh cari model yang turut disarung oleh TMJ ini. Klip pada pautan di bawah.

Nilai Dan Populariti G-Shock GA-2100 Ini Meningkat Selepas Disarung Oleh TMJ


Casio Kongsi Gambar Rasmi G-Shock DW-6900 x Neon Genesis Evangelion

Casio sekali lagi bersama manga terkemuka Jepun, Neon Genesis Evangelion menghasilkan kolaborasi khas untuk model G-Shock DW-6900.

Kolaborasi ini adalah sebahagian daripada koleksi khas Casio untuk ulang tahun ke-25 model DW-6900. Model ini adalah sebahagian daripada siri RADIO EVA dan menggunakan gabungan warna ikonik siri ini iaitu hitam, ungu dan hijau.

Selain rekaan khas pada kotak, ukiran mecha ikonik Evangelion turut terdapat di bahagian belakang jam ini. Model ini dijangka terjual pada harga 22,000 Yen (~RM875) dan cuma akan berada di pasaran pada bulan Ogos.

Sebelum ini, pihak Casio Malaysia telah mengesahkan koleksi G-Shock x One Piece akan dijual di Malaysia tidak lama lagi. Baca lagi di sini.

G-Shock Lancar Model DW-5600 Khas Bersama NASA


Casio Kongsi Gambar Rasmi Model G-Shock ‘Pure Gold’ Berharga RM293,500

Casio telah bersedia untuk menjual jam tangan G-Shock G-D5000-9JR yang diperbuat daripada emas 18k. Hanya 35 unit akan dihasilkan untuk pasaran seluruh dunia.

Model ‘Pure Gold’ ini telah diperkenalkan sejak Disember 2018 dan pengasas jenama G-Shock, Kikuo Ibe berkata, “Ianya mengambil masa 5 tahun untuk pasukan kami menghasilkan kerangka jam yang tahan lasak diperbuat daripada emas. Nampaknya kami berjaya dan inilah hasilnya.”

Selain mengekalkan fungsi ikonik jam tangan G-Shock, setiap bahagian G-Shock ini (termasuk skru) diperbuat daripada emas 18k. Model ini juga tahan tekanan sedalam 200-meter sekiranya tuan punya jam ingin menyelam dalam laut.

Model ini bakal dijual pada harga USD70,000 (+-RM293,500) dan tempahan untuk jam tangan ini sudah dibuka sejak 15 Mei 2019. Paling dekat anda perlu ke butik G-Shock di Singapura sekiranya anda mahu membuat tempahan.


Casio Lancar Generasi Terbaru G-Shock Mudmaster ‘Carbon Fiber’

G-Shock melancarkan generasi terbaru untuk siri Mudmaster dan model ini nampaknya bakal jadi lebih solid berbanding model terdahulu.

Teknologi terbaru yang bakal diperkenalkan untuk siri ini adalah penggunaan Carbon Core Guard yang bakal memberikan ketahanan yang lebih serta meringankan lagi jam G-Shock anda. Model ini juga dilengkali dengan dual layer caseback untuk perlindungan daripada debu dan lumpur.

Sistem Bluetooth turut ditambah pada model ini di mana anda boleh menyambungkannya kepada telefon pintar menerusi aplikasi G-Shock. Jam tangan anda secara automatik akan ditukar kepada waktu tempatan di mana sahaja anda pergi di seluruh dunia.

Model GG-B100 ini turut dilengkapi 3 sensor; accelerometer untuk membaca tekanan, kompas dan mengukur suhu. G-Shock Mudmaster GG-B100 ini sudah dijual di pasaran Jepun pada harga USD350 (~RM1,450) dengan pilihan 3 warna iaitu hitam, hijau dan jingga. Untuk anda yang gemar aktiviti lasak, model ini untuk anda.


Casio Lancarkan Tiga Model G-Shock Sempena ‘Avengers: Endgame’

Baru-baru ini, filem Avengers: Endgame telah ditayangkan di seluruh pawagam di Malaysia dan telah mendapat tempat di hati para peminat Marvel. Malah ada juga peminat yang sanggup mengambil cuti semata-mata untuk menjadi salah seorang daripada penonton terawal yang menonton filem tersebut.

Sempena dengan tayangan filem tersebut, Casio mengambil kesempatan ini dengan melancarkan tiga jam tangan G-Shock edisi khas Endgame yang mewakili tiga watak yang popular di dalam filem Marvel iaitu Iron Man, Captain America dan Spider-man.

Model yang ditawarkan untuk ketiga-tiga jam tangan G-Shock ini ialah DW-5600SPIDER-1PR, GA-110CAPTAIN-2PR dan GA-110IRONMAN-4PR. Untuk pengetahuan anda, buat masa ini ketiga-tiga model jam tangan ini hanya ditawarkan di China sahaja.


Casio Malaysia Sahkan Bakal Bawa Masuk Koleksi G-Shock x One Piece

Laman G-Shock Asia telah mengumumkan bakal melancarkan sekali lagi koleksi kolaborasi antara mereka dan manga terkemuka dari Jepun, One Piece.

Setakat ini, tiada sebarang gambar rasmi koleksi ini diperlihatkan. Mereka cuma memuat naik gambar teaser ini dan membuatkan peminat setia G-Shock dan One Piece ternanti-nanti dan tidak sabar untuk melihat model apa yang akan digunakan untuk koleksi kolaborasi ini.

Ini bukan kolaborasi pertama antara G-Shock dan One Piece. Pada tahun 2013, G-Shock pernah melancarkan model bersama One Piece dan koleksi berkenaan hadir lengkap dengan kotak besi khas ibarat peti harta karun.

Terdapat juga khabar angin mengatakan koleksi khas bersama Dragon Ball turut akan dilancarkan pada masa yang sama. Untuk koleksi One Piece ini, G-Shock Malaysia telah memberi bayangan bahawa mereka akan menerima koleksi ini untuk pasaran Malaysia.

Jadi anda boleh ikuti laman rasmi G-Shock Malaysia untuk mengetahui bila koleksi ini akan dilancarkan secara rasmi di Malaysia.

Ini pula beberapa model G-Shock yang kini menjadi rebutan antara peminat setia G-Shock di Malaysia. Baca pada pautan di bawah.

G-Shock DW-6900 ‘Bossku’ Yang Disarung Najib Razak Pula Kini Jadi Buruan

Nilai Dan Populariti G-Shock GA-2100 Ini Meningkat Selepas Disarung Oleh TMJ

Model Edisi Khas BAPE x G-Shock DW-5750 Akan Dilancarkan Sabtu Ini


2 Kisah Gagal Di Sebalik Kejayaan Pengasas GoPro Dan Under Armour

Ramai yang ada kamera GoPro, tapi tak ramai yang tahu pengasasnya Nick Woodman pernah gagal dalam membangunkan 2 startup terawal beliau, EmpowerAll dan Funbag.

Selepas itu beliau mendapat idea untuk mengeluarkan kamera aksi pula yang boleh menghasilkan gambar berkualiti sewaktu percutian luncur air di Australia.

Bagi mendapatkan dana, beliau dan isteri membeli beratus unit tali pinggang yang dibuat daripada cengkerang laut di Bali dengan harga USD1.90 seunit dan menjualnya dengan harga USD60. Modal permulaan beliau juga turut dibantu oleh keluarga.

Nilai aset syarikat Woodman hasil daripada produk-produk GoPro kini dianggarkan sebanyak USD1.6 billion. Pekerjanya pula melebihi 1400 orang.

Ramai yang pakai jenama ‘Under Armour’ sama ada yang tulen atau palsu, tapi tak ramai yang tahu pengasasnya Kevin Plank pernah gagal di sekolah dan gagal mendapatkan biasiswa sukan.

Namun beliau berjaya sehingga ke peringkat universiti dan menjadi kapten tim NFL Universiti Maryland. Selepas tamat pengajian, beliau mencipta prototaip jersi ‘Under Armour’ untuk pasukan Maryland menggunakan fabrik sintetik yang dipakai semasa perlawanan di NFL.

3 tahun kemudian Warner Brothers telah menggunakan jenama ‘Under Armour’ untuk pakaian para pelakonnya. Plank mengambil peluang untuk membeli ruangan iklan di ESPN The Magazine dan berjaya membuat jualan sebanyak USD750,000.

Pada tahun 2003, sebuah firma ekuiti telah melabur sebanyak USD12 juta ke dalam syarikat Plank.

Kesimpulannya, sesiapa saja boleh berjaya jika mempunyai impian yang tinggi dan tidak gentar untuk mencuba.

“It requires bravery to do something no one else around you is doing.” – Amber Heard.


Casio Perkenalkan G-Shock MT-G ‘Lunar Rainbow’ Edisi Terhad

Berita baik buat peminat setia G-Shock, Casio baru sahaja memperkenalkan jam baharu edisi terhad model MTGB1000RB-2A MT-Rainbow. Identik dengan nama, warna-warna pelangi yang dipadankan dengan idea tema galaksi digunakan pada keseluruhan rekaan model ini.

Model edisi khas ini mendapat warnanya daripada ion plating yang ‘memecahkan’ cahaya untuk menghasilkan warna pelangi pada jam tangan ini. Packaging untuk jam tangan ini juga akan hadir dengan warna pelangi selari dengan rekaan MT-G ini.

Warna-warna pelangi yang cerah bukan sahaja terlihat pada bingkai jam tangan ini tetapi juga pada jarum jam dan nombor. Model ini juga didatangkan dengan ciri Triple G Resist, dalam masa yang sama masih mengekalkan ciri lightweight dan gaya yang menarik kepada pengguna.

Model ini juga menyokong ciri Two-Way Time Sync untuk menyelaraskan ketepatan jam. Ciri ini boleh diaktifkan dengan sambungan Bluetooth kepada peranti Multi-Band 6. Pengguna tidak perlu risau lagi untuk menetapkan jam secara manual jika melancong ke negara luar kerana model ini mempunyai tetapan waktu hingga 39 timezone berbeza.

Model ini akan mula dipasarkan pada Jun 2019 dan dijual pada harga USD1,000 (~RM4,072).


Casio Perlihatkan Model ‘Vintage Collection 2018’

Sebelum G-Shock, inilah model jam yang menjadi kegilaan anak muda sehingga kini. Casio memperlihatkan beberapa model vintaj untuk pasaran tahun ini.

Pelbagai model dihasilkan tetapi yang menjadi perhatian semestinya model G-Shock logam ini yang ditawarkan dengan pelbagai variasi warna. Model ini akan mempunyai kalendar, penggera, stopwatch dan juga 100m water resistance.

Ianya masih belum dijual di laman rasmi Casio tetapi akan dijual pada harga sekitar USD20 (RM82+-) sehingga USD70 (RM280) bergantung kepada model. Sekiranya anda tidak mempunyai budget untuk membeli G-Shock logam yang dijual bulan lalu, mungkin ini sesuai sebagai pengganti.


Casio Raikan 20 Tahun Koleksi Jam Tangan Edifice Dengan Kerjasama Honda Racing

Casio menyambut ulang tahun ke-20 koleksi Edifice tahun ini dengan edisi terhad yang baharu, ECB10HR-1A. Seperti jam tangan lain, model khusus kali ini hadir dengan kerjasama Honda Racing.

Honda terkenal dengan teknologinya dalam sukan lumba – di Amerika, mereka telah membina pasukan IndyCar yang sangat kompetitif; di peringkat antarabangsa, mereka bekerjasama dengan pasukan Scuderia AlphaTauri untuk Formula 1.

Jam tangan ini menggunakan reka bentuk Edifice ECB-10, tetapi tampil berbeza dengan penggunaan warna hitam dan merah serta beberapa reka bentuk yang fokus pada perlumbaan.

Jam tangan ini juga hadir dengan teknologi Bluetooth ke telefon pintar melalui aplikasi CASIO WATCH +, yang membolehkan masa berubah berdasarkan lokasi. Ia juga hadir dengan kalendar yang akan mengingatkan pengguna berkenaan jadual mereka.

ECB10HR-1A adalah jam tangan ketiga yang dihasilkan dalam kerjasama antara dua jenama Jepun, dengan dua model sebelumnya yang dilancarkan pada tahun 2018 dan 2019.

Untuk bacaan lanjut mengenai Casio, klik pautan di bawah.

Nilai Dan Populariti G-Shock GA-2100 Ini Meningkat Selepas Disarung Oleh TMJ

Casio Raikan Ulang Tahun Kelahiran Bruce Lee Dengan Jam Tangan G-Shock Edisi Khas

Casio F-91W, Jam Tangan Yang Menarik Minat Pejuang Jihad


Casio Raikan Ulang Tahun Kelahiran Bruce Lee Dengan Jam Tangan G-Shock Edisi Khas

Jam tangan mewah dan mampu milik G-Shock telah mendedahkan reka bentuk yang diilhamkan dari bintang seni mempertahankan diri terkenal, Bruce Lee bagi merayakan ulang tahun ke-80 beliau tahun ini.

Hadir dengan model MRG-G2000BL-9A, reka bentuk kali ini lebih garang dengan warna hitam dan kuning digunakan sebagai warna rasmi yang diilhamkan daripada suit rasmi Bruce Lee dalam filem Game of Death.

Manakala warna merah dan kuning menghiasi reka hias dalaman jam tersebut yang di ambil dari falsafah seni pertahankan diri Bruce Lee iaitu Jeet Kune Do.

Di samping itu, MRG-G2000BL-9A juga mempunyai bezel anggun yang disalut dengan karbon seperti berlian untuk meningkatkan ketahanan. Sistem data melalui Bluetooth juga hadir bersama-sama dengan reka bentuk edisi terhad ini.

Jam tangan edisi khas ini turut hadir dengan kata-kata yang ditatah di belakang jam tersebut yang berbunyi, “Using no way as a way, having no limitation as limitation,” manakala tandangan Bruce Lee menggunakan aksara Cina “龍” atau naga bagi nama samaran Bruce Lee.

Terhad kepada hanya 300 unit, MRG-G2000BL-9A akan dijual dengan harga RM17,000 pada bulan April ini, boleh berkunjung ke G-SHOCK SoHo untuk mengetahui lebih lanjut.

Klik pautan di bawah jika anda mahu mengetahui lebih lanjut mengenai G-Shock.

British Army Dan G-Shock Hasilkan Model Mudmaster Khas Lengkap Dengan Teknologi Tentera

G-Shock Raikan Ulang Tahun Ke-25 Model GM-6900 Dengan Reka Bentuk Terbaharu

G-Shock S Series Tampilkan Rekaan Lutsinar Untuk Koleksi Rose Gold


‘Casio Royale’ AE-1200WH Ditawarkan Dengan Harga Serendah RM82 Sempena Jualan 11.11

Sejak mula diperkenalkan sejak beberapa tahun yang lalu, jam tangan Casio AE-1200WH sering menjadi peminat jam yang mahukan gaya moden, trendy tanpa mahu berbelanja besar.

Model yang lebih popular dengan nama ‘Casio Royale’ ini menerima namanya berikutan rekaannya yang hampir sama dengan jam tangan yang dipakai James Bond melalui filem ‘Never Say Never Again’ pada tahun 1983.

Pada model ini, Casio sentiasa mengetengahkan penawaran bateri sehingga 10 tahun. Dalam erti kata lain, anda mungkin tidak perlu menukar bateri sepanjang anda menggunakannya. Selain itu, model ini hadir dengan fungsi seakan siri G-Shock serta kebolehan untuk mempamerkan jam di beberapa buah negara dengan tepat.

Meskipun berjaya menawarkan pelbagai fungsi dan rekaan yang tidak bosan untuk dilihat, jam tangan ini masih lagi ditawarkan dengan harga yang rendah dimana model ini mula ditawarkan dengan harga serendah RM82 sahaja. Berbaloi bukan?

Casio AE-1200WH ini turut hadir dengan beberapa pilihan warna yang berbeza. Sekiranya anda seorang yang mementingkan fungsi yang tersedia pada jam tangan serta ingin tampil bergaya dan moden ini model jam tangan yang wajar dipilih. Anda boleh klik disini untuk pilihan warna hitam atau klik disini bagi kemasan stainless steel.


‘Casio Royale’ Ditawarkan Dengan Harga Serendah RM82 Sempena Jualan 12.12


Casio Tampil Dengan Koleksi ‘Limited Edition’ G-SHOCK x Harimau Malaya

Persatuan Bola Sepak Malaysia (FAM) hari ini secara rasmi mengumumkan kerjasama dengan syarikat jenama jam terbesar di Jepun, Casio, mulai 1 Mac 2021 hingga 28 Februari 2022.

Perjanjian penajaan ditandatangani antara Pengedar Sah Casio Malaysia, Pengarah Eksekutif Marco Corporation, Ong Sim Jeng dan Setiausaha Agung FAM, Stuart Ramalingam di Wisma FAM, pagi ini.

Selain acara ini, Casio juga melancarkan jam tangan Harimau Malaya dan G-SHOCK edisi terhad dengan GA-2000-1A9 sebagai model asas. Ia adalah  tanda sokongan tinggi Casio kepada skuad kebangsaan yang akan kembali beraksi di dalam kelayakan Piala Dunia 2022 dan kempen Piala Asia 2023 setelah satu tahun berehat panjang akibat wabak COVID-19 tahun lalu.

Majlis menandatangani perjanjian dan pelancaran jam tangan kolaborasi edisi terhad itu turut disaksikan oleh Presiden FAM, Datuk Haji Hamidin Haji Mohd Amin, Pengarah Urusan Casio Malaysia, Tezuka Itsuro dan turut menampilkan dua pemain pertahanan dari skuad kebangsaan, Syahmi Safari dan Irfan Zakaria serta penampilan khas Ketua Jurulatih Harimau Malaya, Tan Cheng Hoe.

Jam tangan Harimau Malaya dan G-SHOCK edisi terhad menggunakan model asas G-SHOCK GA-2000-1A9, yang hadir dengan warna hitam dan kuning, diilhamkan oleh warna tradisional Harimau Malaya dan diukir dengan logo Harimau Malaya, sekali gus menonjolkan keunikan dan gaya keunggulannya.

Casio hanya mengeluarkan 999 jam tangan Harimau Malaya x G-SHOCK edisi terhad yang tersedia di pasaran; setiap kepingan terukir dengan nombor siri bermula dari 002 hingga 999.

Jam tangan Harimau Malaya dan G-SHOCK edisi terhad ini datang pada harga RM579.00, ia akan turut disertakan dengan baju Harimau Malaya dan G-SHOCK, gelang tangan dan beg kertas. Jam ini boleh dibeli bermula 1 Jun ini di semua kedai Casio yang sah di seluruh Malaysia.

Selepas model Blackout, G-SHOCK ‘Skeleton’ TMJ pula jadi buruan peminat. Klik pautan di bawah untuk membaca.

Selepas Model Blackout, G-Shock ‘Skeleton’ TMJ Pula Menjadi Buruan Peminat

G-SHOCK Tampilkan Rekaan Lutsinar Untuk Model DW-5600

BAIT Hadir Dengan Model Edisi Terhad G-SHOCK ‘Initial D’


Casio Tampilkan Jam Tangan Bertemakan Bulan, Dijual Di Malaysia Pada Harga RM1,299

Pada 20 Julai 1969, Neil Armstrong mencipta sejarah apabila menjadi manusia pertama yang berjalan di bulan. “That’s one small step for man, one giant leap for mankind,” katanya pada masa itu. Detik bersejarah itu telah membuatkan ramai orang berimaginasi dan tertanya-tanya bagaimana agaknya kehidupan di luar angkasa.

Terbaharu, Casio memperkenalkan model bertemakan angkasa lepas yang diilhamkan oleh bulan dengan Jam Tangan Bulan GM-2100MG-1ADR. Ia adalah jam tangan mewah yang bergaya sambil diikat bersama-sama dengan tali hitam dan bersalut warna emas.

GM-2100, jam tangan bulan menampilkan bezel logam berbentuk oktagon yang istimewa dan berada dalam kelas tersendiri dengan bezel tempa dan pengilat cermin yang diinspirasikan oleh bulan di bahagian tepi. Ini akan memberikannya kilauan logam yang mampu memukau mereka yang melihat.

Selaras dengan citarasa yang tinggi dari Casio sejak 1983 lagi, Jam Tangan Bulan GM-2100MG-1ADR akan hadir lengkap dengan semua hiasan yang menampilkan rasa premium dan eksklusif. Model ini wajib ada di tangan mereka yang mempunyai citarasa agung dengan jiwa yang ingin tahu.

Casio menyatakan bahawa jam tangan ini bakal berada di Malaysia bermula bulan hadapan pada harga RM1,299. Bagi anda yang ingin tahu lebih lanjut, boleh terus layari laman web Casio.

Casio F-91W, jam tangan yang menarik minat pejuang jihad. Untuk bacaan lanjut, klik pautan di bawah.

Casio F-91W, Jam Tangan Yang Menarik Minat Pejuang Jihad

Casio Tampil Dengan Koleksi ‘Limited Edition’ G-SHOCK x Harimau Malaya

Casio Hadir Dengan Koleksi Edisi Khas G-Shock x McDonald’s


Cat S60, Telefon Pintar Android Pertama Dengan Kamera Pengimejan Haba

Bullitt Group telah bekerjasama dengan Cat UK untuk membuat telefon pintar Android pertama dengan kamera pengimejan haba.

Kamera haba dari FLIR mampu mengesan haba dan mengukur suhu permukaan dari jarak sehingga 100 kaki serta dapat mengesan kawasan kehilangan haba sekitar tingkap dan pintu, atau kawasan tempat kelembapan atau penebat hilang.

Apa yang menarik tentang Cat S60 selain kameranya adalah CAT mendakwa telefon pintar keluaran terbaru mereka ini sebagai ‘telefon pintar kalis air terbaik di dunia’ yang mampu menahan tekanan sedalam 5 meter serta disahkan untuk terus hidup satu jam di bawah air.

Dan kerana ia adalah kamera haba, Cat S60 mampu mendapatkan gambar dengan jelas walaupun terdapat asap-asap kabus pada imej tanpa memerlukan sebarang sokongan lampu ambien.

Paparan pada Cat S60 boleh dikatakan agak terang dimana Cat S60 boleh dilihat di bawah cahaya matahari yang terang, dan skrin sentuh dapat digunakan ketika jari basah, atau semasa memakai sarung tangan.

Cat S60 bakal dilancarkan pada MWC 2016 ini dan bakal mempunyai spesifikasi seperti berikut:

Skrin: 4.7 inci (720p bersama Gorilla Glass 4)
Processor : Snapdragon 617 8 teras
RAM: 3 GB Memory 32 GB
OS: Android v6.0.1 (Marshmallow OS)
Kamera: kamera belakang 13 MP serta 5 MP kamera hadapan
Bateri: 3800 mAH (mampu bertahan sehingga 36-48jam)


Catalonia Isytiharkan Kemerdekaan Daripada Sepanyol

Parlimen Catalonia semalam mengumumkan bahawa wilayah itu kini sudah merdeka daripada Sepanyol. Krisis ini bermula sejak awal bulan lagi apabila wilayah Catalonia membuat satu referendum yang kontroversi untuk menjadi sebuah negara independent.

Dengan undian parlimen Catalan 70 setuju, 10 tidak setuju dan 2 berkecuali, Catalonia secara undian telah merdeka daripada Sepanyol. Walaupun Catalonia mengisytiharkan kemerdekaan daripada Sepanyol, Catalonia masih belum boleh bergembira kerana Perdana Menteri Sepanyol, Mariano Rajoy tidak akan dengan mudah melepaskan wilayah berkenaan.

Beliau mahu semua pihak bertenang dan berkata undang-undang akan ditegakkan di Catalonia. Mariano Rajoy akan menggesa para senatornya untuk berkata ‘yes’ kepada usul kerajaan pusat untuk melaksanakan Artikel 155 dalam Perlembagaan Sepanyol.

Artikel 155 akan memberi kuasa kepada kerajaan pusat memecat pemimpin kerajaan Catalonia dan kemudiannya mengambil alih hal ehwal wilayah berkenaan secara direct rule. Secara dasarnya, kerajaan pusat ingin merampas Catalonia kembali dengan Artikel 155.

Crowds have been celebrating after Catalonia's parliament voted to declare independence from Spain #CatalanIndependence pic.twitter.com/w9y9fUXER7

Jika berlaku rampasan kuasa daripada kerajaan pusat, ianya pasti akan menegangkan lagi krisis Sepanyol dan Catalonia ini. Catalonia ialah wilayah terkaya di Sepanyol dan merupakan antara penyumbang terbesar kepada ekonomi Sepanyol selain Madrid. Perpecahan ini nyata akan menjejaskan banyak perkara dan yang pasti, pasukan bola sepak terkenal Barcelona di ambang meninggalkan La Liga tahun depan.

BACA: Apa Yang Anda Perlu Tahu Tentang Misi Catalonia Mencapai Kemerdekaan